
ACTA APOSTOLICAE SEDIS 


COMMENTARIUM OFFICIALE 


ACTA PII PP. XJ 


LITTERAE DECRETALES 


I 


BEATA MARIA MAGDALENA POSTEL, FUNDATRIX INSTITUTI SORORUM SCHO- 
LARUM CHRISTIANARUM A MISERICORDIA, SANCTORUM FASTIS ADSCRI- 


BITUR. 
PIUS EPISCOPUS 


SERVUS SERVORUM DEI 
AD PERPETUAM REI MEMORIAM 


Divina misericordia Nobis datum fuit, ex officio ab alto commisso, 
ad Dei laudem et fidelium aedificationem, Canonizationis honorem, in 
hoc piaculari anno, pluribus tribuere, quorum heroica vita et miracula, 
per eos gesta, gloriam et magnificentiam Domini enarrant. 

Hane auctoritatem Sanctos canonizandi Christus Ecclesiae Suae tradi- 
dit, ut, etiam in terris, ubi locus eorum certaminis fuit, triumphi coronam 
utcumque reportent et gloriae, qua gaudent in caelis, ex parte Ecclesiae 
militantis gloria quoque respondeat. Haec autem sanctitatis declaratio 
nos viatores merito urget ut erga eos venerationem sentiamus, intercessio- 
nem ac protectionem invocemus et cognitio eorum vitae nobis ostendat 
agendi rationes ad eorum virtutes imitandas et aeternum praemium con- 
sequendum. 

Vita igitur Mariae Magdalenae Postel nos docet quanti sint facienda 
puerorum christiana institutio et laboris amor, quas virtutes ipsa maxime 
exercuit et Dominus per miracula sancivit. Ex primis iuventutis annis per 
ieiunia et tormenta corpus cohibuit, ut illud animus promptius habere pos- 
set in exercitio heroicae caritatis erga sacrosanctum Sacramentum et pro- 
ximos, praesertim orphanos, pueros et pauperes. Quam caritatem maxime 


Acta, Vol. XVII, n. 11. 1-9-985. 


_ 
| 
| 
| 

| 


402 Acta Apostolicae Sedis - Commentarium Offciale 


exercuit dum humanarum divinarumque rerum eversio in Gallia patra- 
batur: ipsa, quamvis puella, omnia pericula spernens, mirabilia peregit 
in Ecclesiae et concivium bonum, sic demonstrans quanta sit vis amoris 
qui in Deo fundatur. 

Optimum factu esset christifidelibus, honoris et imitationis causa, 
omnia Mariae Magdalenae insignia referre facinora; verum cum heic absit 
integrae narrationi locus, ea summatim revocamus. 

Barflorei, Constantiensis dioeceseos, in Gallia, die vigesima octava men- 
sis novembris, anno millesimo septingentesimo quinquagesimo sexto, a 
Ioanne Postel et Teresia Le Vallois, quorum virtutes quasi ab hereditate 
promanare videbantur, nata est infantula, cui nomina imposita Iulia, 
Francisca, Catharina. 

A teneris unguiculis, vel, melius, cum ad vitae lumina surrexit, omni- 
bus divinae dulcedinis est ditata thesauris: decretum ipsum, quo eius 
virtutes approbantur, declarat eam, primis ab annis, tam egregie perfe- 
cteque vitam traduxisse, ut consummatae sanctitatis fastigium fuerit 
consequuta. Idcirco absque dubio affirmari potest eius animum usque @ 
pueritia divinis inspirationibus docilem ac tractabilem fuisse. 

Parentes, aurea quadam mediocritate pollentes, minime otio vaca- 
bant, immo nulli sollicitudini in filios pietate imbuendos unquam parcere 
visi sunt. 

Iulia autem, ob prodigium veluti inauditum praevenientis gratiae, 
extemplo vivo ardore non modo ad caritatem excolendam, verum etiam 
ad humilitatem et sui contemptum exercendum excelluit: et omnes, de hac 
naturali puellulae indole mirati, una voce susurrabant: « Quidnam puella 
ista erit, a qua mirum in modum tanti amoris praecocitas revelatur? ». 

Mater, cum primitus eam in templum adduxit, suaviter monuit, ne 
oculos huc illuc converteret, uti pueri peragere solent inscii, sed menti 
semper immotum haberet, se coram Deo esse, cui Angeli hymnum gloriae 
concinunt. Iulia matris hortationes ita accepit et corde servavit, ut num- 
quam ex eo usque ad extremum vitae suae annum mentem in Deum affi- 
xam ad aliena deflexerit. 

Iam ceteris aequalibus puellis virtutum exemplar facta, penes omnes 
quasi vivens et obambulans prodigium iudicabatur; siquidem non solum 
puerilia ioca spernebat, sed tanta pietatis signa monstrabat, ut quam 
saepissime in paternam domum ad se aequales convocatas ante parvum 
sua manu erectum altare, preces sacrasque cantiunculas edoceret. Quis- 
nam puerascentis Iuliae magister, nisi Deus, qui in eam spiritum cari- 
tatis iam infuderat? Quotidie pueris egenis et famelicis, quibus, uti perita 
ludimagistra, christianae catechesis rudimenta illustrabat et parochi ser. 


| 


Acta Pit PP. XI M3 


mones referebat adamussim, libenti animo panem suppeditare non desti- 
tit, ipsa saepe impransa permanens; pluries se vestibus exuens, vel eas 
ab aliis quaeritans, puellulas, amictu carentes, tegere in deliciis habuit. 

Non minus caritate excelluit extra domesticos parietes; cibum enim et 
pecuniam pro egenis sublevandis a divitibus expostulabat, et igne divini 
amoris incensa, morbo laborantibus solatium praebens, veluti ancilla humi- 
liora obibat officia, hoc est, ligna ferendo, domi munditiae dando operam, 
pultim et iuscula comparando, lectulos concinnando, et similia, quae pera- 
gere solent mulieres iam pueritiae aetatem excedentes. Suavissimus olim 
caritatis gestus in ea apparuit cum pueros panem hordeaceum comedentes 
intuita, panem suum egregie confectum, sibi a parentibus datum, cum 
illis commutavit, obsonium adiungens atque eorum durissimo ingratoque 
suis visceribus cibo vescens hilariter. 

Quamvis infantula, consilia nova exprimere valet, tali referta sapientia, 
ut senilia appellari possint; in omnibus enim ipsa causas reperire studet, 
quae ad divini Largitoris bonitatem eiusque gloriam referuntur. Hoc 
tantum modo sit satis innuere exemplum. Fulgur et tonitrus, hominibus 
et praesertim pueris saepe tremoris terrorisque causa, in puellae animum, 
contra, maximam ferebant laetitiam; ingenue enim ipsa latebatur, eo 
saltem tempore, idest fulgurante et tonante caelo, improbos homines, 
quodam terrore captos, a blasphemiis aliisque peccatis abstinere et ita 
minime offendi Deum, Beatam Virginem et Sanctos. 

Hisce singularis iudicii et veritatis praeclaris signis succrescit Lulia 
et, superveniente hora qua celebranda est schola, mater, sollicita semper, 
apud Mariam Annam Vaze, magistram pietate insignem, filiolam collocat, 
quam breviter in litterarum studio et in Dei amore proficientem laetans 
admiratur. Quid olim hac in schola contigerit, satagente puellula, silentio 
praeterire nequimus; nam manifeste patet inter eam et Deum, a primis 
inde annis, iam magna et mira haberi, quae admirationem populi iure exci- 
tarunt. Ad Iuliae aures pervenerat, duos milites, ex gravi contentione 
inter se orta, statuisse, more quo solent stulti ad mutuum odium effunden- 
dum, gladio duellum perficere in proximo agro familiae Postel pertinente, 
Illico a magistra et a pueris sociis preces implorans, ut hoc malum aver- 
tatur, in scholae conterminum hortum egressa, Crucifixi imaginem gestans 
humi procumbit, tantasque effundit Deo preces, ut (oh, singulare prodi- 
gium!) milites ex improviso arma proiicientes sese osculando reconcilient. 
Oppidani omnes saevientium militum reconciliata corda precibus Iuliae 
tantummodo tribuentes, mirantur quanta sit in infantula fides in oratio- 
nis efficacia erga Deum a quo semper innocens manibus et mundo corde 
juvamen assequitur. 

Haec pietatis signa magis magisque in dies elucescebant, duce pientis- 
sima matre, quae secum filiolam dulcissimam frequenter in templum addu- 
cens, ai Dei amorem pietate.sua excitabat, praesertim erga Sanctissimam 
Eucharistiam, qua lulia, ob minimam aetatem, refici nondum poterat. 
At puella ingenioso amore hane privationem supplere studebat; nam, 
refecta optima genitrice Angelorum pane, propior facta, ad maternum 
pectus caput reclinans, haerebat immota, quasi et ipsa, «lesiderio aestuans, 
divini Sacramenti suavitatem praegustaret. 

Illis inde diebus, omnes puellulae actiones amorem Dei redolebant, 
et quo melius cum divino Largitore frequens esset sermocinatio, solitu- 
dini vacare coepit, cupiens tantum inesse mundo, ut indoctos ad Dei lau- 
dem excitaret et parvulos vias Domini edoceret. Ex eius ore, habitu et 
incessu exemplum modestiae et castimoniae prodibat, quo omnes valde 
mirabantur, affirmantes Iuliam a mundo seiunctam prorsus esse, ideoque 
non humanam creaturam, sed angelum per vias deambulare: tanta in ipsa 
aderat sensuum custodia, tanta morum simplicitas, tantus in Deum et pro- 
ximos amor! 

Attingens nonum aetatis suae annum, quod ardenter exoptaverat, 
tandem est assequuta; nam parochus, bene noscens puellae singularem 
delectationem in mortificatione, in humilitate et in orationis spiritu, eam- 
que fervore et consilio existimans maturam, ad Eucharistiae Sacramentum 
admisit, quo castissima virgo usque ad ultimum vitae tempus, nulla prae- 
termissa die, vesci non destitit. Et quo melius cum Deo vinculo caritatis 
se obstringeret, acriora in austeritate est conata, suum corpus poenitentiis 
adeo castigando, ut mirandum optimo iure sit, quomodo puella novennis 
aggredi haec potuerit: siquidem duas panis uncias, una cum aqua, quoti- 
dianum cibum constituere satagebat, et procerto ob exinanitionem procu- 
buisset, nisi confessarius, certior de re factus, hane agendi vitae rationem 
suo imperio mitigasset. Verum Iulia, ne membra languescerent, iussui 
obtemperans, alia patravit, quibus clare est patefactum magnum mortifi- 
cationis studium; plurimas enim horas somno carpsit, ut orationi incum- 
beret, lapidem in lectulo stravit, quo tormento uteretur et sua latera cili- 
ciis ferreisque catenulis obstrinxit. Verba durissima patris saepe toleravit, 
qui non pravo animo, sed re familiari in peius ruente, parum iracundus 
factus, aegre ferebat filiolam suam asperrimam adeo poenitentiae viam 
fuisse aggressam, iam malefirma valetudine laborantem. 

Iuliae, semper hilari vultu et invicto animo tristia ferenti, Deus suo- 
rum charismatum retributionem multam est elargitus, et saepe concives, 
in templum accurrentes, eam veluti in ecstasi immotam et quadam circum- 
datam aureola conspexerunt, eiusque ab ecclesia egressum exspectantes, 

sanctam vel angelum advocare suescebant, stupentes, quod tam insignia 
munera divinae bonitatis iam animum puellae locupletarent, quae non- 
dum duodecimum annum expleverat. 

Ad altiora Deus hance Famulam, a concivibus iam sanctam praedicatam, 
sensim adducens, utpote quae «usteriorem vitam degere cupiebat, in pa- 
rentes consilium iniecit, ut Tulia in asceterio Valloniensi, cui nomen a mo- 
nialibus ex Ordine 8. Benedicti, ad politiorem educationem suscipiendam 
collocaretur. Laeto cum animo puella hoc sanctitatis et austeritatis coeno- 
bium ingressa, illico divinis humanisque scientiis elucescit et sanctimonia- 
les, de mirificis signis sanctitatis [uliae stupescentes, mente agitant novam 
laudis famam huic Benedictino Instituto illam esse daturam et eam scien- 
tia Domini quotidie proficientem vocant: « Filiam Domini », vel « Filiam 
boni Dei ». 

Vota, quae tempore primae Communionis emiserat, Iulia renovavit in 
asceterio, idest custodiendi lilium perpetuae castitatis et se dicandr ad 
Dei gloriam et proximorum utilitatem. Hac in pacis solitudine, inter virgi- 
nes poenitentiis assuetas, vigiliis, ieiuniis et flagellationibus ipsa indulget 
usque ad annum decimum septimum suae aetatis, quo, iussu parentum, 
paternam domum repetit; nam, disponente Deo, perfectissima magistra 
fieri debet ea aetate, qua aliae adulescentulae solummodo alumnarum no- 
mine nuncupantur. Maximo cum moerore monialium et sociarum Iulia ab 
asceterio discessit; sed vix apud parentes consedit, concives omnes, magno 
affecti gaudio, dictitabant, angelum rursus e caelo descendisse ad nova 
pauperibus auxilia ferenda, ad pueriles animos vehementiore caritatis 
studio pietatisque fingendos. Et feliciter ita accidit; nam ITulia citissime 
scholam constituit pro puellis, praesertim pauperibus, quas edocere cu- 
rabat non tantum rudimenta scientiae, sed etiam utiles labores matribus 
familias consentaneos. Mox eius suavitas animos puellarum allexerat, et 
istae tam sponte ad Iuliam confluebant et eius consuetudinem dili- 
gebant, ut aegro animo ferrent, constituta hora, in paternam domum 
reverti. 

Seiens tales futuros homines quales sunt praeceptores, tenerrimas 
animas ad misericordiae opera, praesertim in orphanos et viduas exci- 
tabat, et plurimae exstiterunt alumnae, quae postea dignissimae matres 
familias habitae sunt ex hoc Iuliae caritatis magisterio. 

Tam humilium sublimiumque officiorum exercitio Iulia vacante, tene- 
bricosa tempora in Galliis exorta, non solum societatis ordinem, sed reli- 
gionis leges evertebant, totque scelera patrabantur a quibus enumeran- 
dis animus abhorret. Sacerdotes in vincula fuerunt coniecti, sanctimoniales 
in exsilinm missae, templa quassata, sacra vasa abrepta, Sanctorum ima- 

gines, limo pollutae, per vias derelictae. [ulia, oculis in caelum intentis, 
imminens pertimescens periculum pro oratorio suae domus, vicarium a 
Nostra Domina Barflorensi ad se arcessitum enixe rogavit, ut parvam 
aedem benediceret, ibique, Missam celebrando, Eucharisticum Sacramen- 
tum deponeret, hisce verbis allocuta: « Relinque, pater amantissime, Do- 
«minum in fragili nostra navicula; _Ipse, contra tempestatis furentes flu- 
« ctus nobis suppeditans auxilium, a naufragio servabit. Egomet fida socia 
« manebo. Per dies ac noctes preces Iesu Christo Redemptori effundam, 
«ut sacrilegae arceantur manus et mala dirimantur, quotidie gliscentia: 
« Meique capitis nullum periculum prorsus timens, fidos ministros inve- 
«niam, qui victimam expiatoriam quotidie offerant Deo sacrasque reno- 
«vent Species ». 

Huiusmodi vota, tantam caritatem redolentia, parochus secundat, et 
per diuturnos aerumnarum turbidos annos, luliae domus tutum refugium 
fuit pro asservando Eucharistico Sacramento, reliquiis et sacerdotalibus 
indumentis custodiendis. Hac in re, adolescentulae virtus tam constans, 
mira et heroica fuit, ut merito Virgo-Sacerdos L[ulia appellaretur. 

Nemo fervidissimas eius preces retexere potest, quas quotidie pro ve- 
xata Ecclesia fudit, vel benignitatis aut caritatis signa, quibus usa est 
in Dei ministris, capite damnatis, domi recipieadis. Impavida perseve- 
rans ante homines, qui diversum suadere tentabant, consuetudinem vi- 
tae usque retinens, qua fuerat usa in colligendo et educando pauperes, 
invicto animo fatebatur se nullo angi timore: iamdiu enim ad mortem esse 
paratam pro Dei gloria ac veritatis testimonio affirmandis. 

Itaque dominicis diebus christifideles in propriam congregabat do- 
mum, qui pietatis et religionis officia persolverent; sacerdotum latibula 
pluries invisebat, ab illis consilia expostulans, de iis quae pro animarum 
salute essent sibi peragenda; tantaque usa est prudentia et consilio, ut ne 
unus quidem abditus et in mortem quaesitus, ipsa satagente, carnificum 
manibus fuerit traditus. Obsequium et reverentiam concivium igitur haec 
omnia summopere augebant, et cuncti ad invicem omni sollicitudine 
utebantur ut Iulia a persequutorum odio atque indagine incolumis eva- 
deret. Et apostolum suum Deus sustentabat adiutor ac solator assiduus 
in aerumnis, in miseria, in tribulationibus, quae anno millesimo septin- 
gentesimo nonagesimo quarto asperiores in dies succrevere; vehemens 
enim dolor Iuliae animo haesit ob patris amantissimi obitum, quamvis 
certior esset, illum, miserescente Domino, aeternae salutis praemium 
fuisse assequutum. 

De die in diem rebus Gallicis in deteriora ruentibus, sacerdotibus cae. 
sis vel in exsilium missis aut sublatis, omni penitus ministerii adiumento 

fideles caruerunt. Evangelii praeconis suscepto munere Lulia huc illuc pro- 
grediebatur, ut divini verbi semen spargeret, inscios et indoctos edocendo, 
debiles excitando, et fortes muniendo: eique potestas facta est ut, quousque 
properaret, Eucharistiam, domi servatam, secum ferret, illam adducendi 
causa ad aegrotos, siqui adessent, atque a profanis osorum manibus ser- 
vandi, quorum, cum sacras Species devote secum traheret, uti olim Tar- 
cisius Christi gerens Sacramenta, pluries rugitus audivit, more furentium 
daemonum, sacra profanare quaerentium. 

Exstincto tandem, post decennium, furiali rebellionis incendio, ex quo 
sospes, opitulante Deo, Iulia evasit, numquam vigiliis, sumptibus et labo- 
ribus parcens, populo restituta libertate, inconcussae fidei praemium suae 
Famulae Deus elargitur, eam replendo lumine, quo per obscuriores tene- 
bras et varia discrimina in posterum adduceretur. Siquidem quaedam 
puellula Iuliae scholam celebrans, gravi morbo confecta diem supremum 
obitura, magistram suam dulcissimam, sic, inspirata voce, olim alloquitur: 
« Acribus subiecta aerumnis, Societatem, mater, institues: Tamerville 
« manebis, et multos per annos filiae tuae numero exiguae nulla aestima- 
«tione dignae habebuntur; in quoddam asceterium te nonnulli sacerdo- 
«tes adducent; senio confecta morieris et filiae tuae in dioecesi tunc 
« frequentiores exstabunt, tuque constanti animo de tua Ecclesia curam 
«geres assiduam ». Hoc vaticinium, cuius eventus Lulia plene posthac 
vidit comprobari, duo magna Providentiae consilia complectitur, nempe 
Sodalitatis institutionem et veteris Ecclesiae restaurationem. At, quot 
labores, cruciatus, discrimina animum I[uliae occuparunt, ut divina decreta 
ad felicem exitum perducerentur! 

Anno millesimo octingentesimo quinto, aetatis Famulae Dei undequin- 
quagesimo, cum labores, vigiliae, austeritates vires Iuliae iamdudum 
enervavissent, et ultra plurimi dissensus ex cultu Barflorei reconstruendo 
procederent, bellum Iuliae a consanguineis, cum quibus vivebat, indictum 
est ob eius caritatem in pauperes nimis effusam. De his angustiis Deus tan- 
tummodo testis. Tum, campum laboribus patentiorem intuita, natale 
oppidum absque moerore relinquit, Deo promittens se numquam in avitam 
terram redituram, et Caesaroburgum petit, ubi, ad pedes provoluta pre- 
sbyteri Aloisii Cabart, qui Deo potius quam sibi vivebat, animum ei pate- 
facit, suum exponens consilium, nempe Societatem instituendi pro iuven- 
tute, Dei et laboris amore erudienda, et, veluti propitiationis hostiam sese 
offerendi ad egenos iuvandos omnesque, favente Deo, aerumnas a patria, 
si possibile foret, depellendas. 

Hisce verbis auditis, Vir Dei: « Ubinam sunt — inquit— filiola in Christo 
« carissima, subsidia tua? » « Ea mihi divina Providentia suppeditabit ». 

respondit Iulia, et suas manus ostendens: « En, Pater, laboris et pauperta- 
« tis opes! » Obstupens Sacerdos, ait: «Tu sane es illa fortis mulier, quam 
«mente teneo, assiduusque quaero: huc te Deus adducit: Sorores divinae 
« Providentiae iamdiu amisimus: pueri, divino verbo carentes, otio vacant, 
«nudi et famelici iacent: domum itaque pretio conducam et illico opus 
« aggrediemur, te duce, te magistra ». Et Iulia: « Patrocinante misericor- 
«diarum Matre ». 

Absque mora, pretio locata domo, trecentae alumnae scholam repente 
celebrant, eodem spiritu, eodem studio, eodemque successu, quo olim eam- 
dem in Barflorensi patria concives celebraverant, et in nova palaestra efful- 
sere Iuliae sollertia, prudentia, humilitas ac ceterae virtutes, quibus quasi 
per manum ad perfectionis semitas adducebantur puellae instituendae. 

Transacto biennio, die octava septembris, Iulia, una cum tribus ex Filia- 
bus, coram eodem presbytero Aloisio Cabart, ab Ordinario dioeceseos 
delegato, sua perpetua religionis vota emisit et adscivit nomen, uti dice- 
bat, mulieris quae multum dilexit Dominum, idest Mariae Magdalenae. 
Ita oritur parva Congregatio, canonice constituta et episcopali aucto- 
ritate erecta, cuius fundamenta sunt: plena, perfecta, absoluta obedientia; 
usque ad sacrificium labor; iugisque cura in pueris et puellis edocendis 
atque omnibus prece iuvandis. Brevi Caesaroburgi gratuitae augentur 
scholae et instituta laboris, tantaque fuerunt divitum subsidia ut in pau- 
peres multa merces erogari posset; ips& verum Antistita, una cum Soro- 
ribus extrema voluntariae paupertatis experiente, nullo unquam occupata 
moerore. 

Novis ad Magdalenam Filiabus accedentibus, parvus grex crescebat, 
sed, quoque pauperum, orphanorum viduarumque indigentium succre- 
scente numero, omnia Sororibus necessaria erogabantur in eos, ideoque 
concives dicebant Dei Famulam et socias fame deficere. At invicta Mater, 
oculos ad Deum extollens, spem suam in divina Providentia collocans, ab 
incepto opere non recessit, quamvis ipse sacerdos Cabart consilium daret, 
ut, ne exinanitione perirent, socias dimitteret. Anno millesimo octingen- 
tesimo undecimo Congregatio Sororum a Providentia, quae tempore civi- 
lis furoris fuerat expulsa, restituta pace, pristinam sedem rursus repetere 
festinavit. Compellente itaque necessitate, novas suae caritatis institu- 
tiones, non sine dolore Magdalena relinquere coacta, Dei tantum ope in- 
nixa, paucas supellectiles super currum deponit, duas puellas egestate 
laborantes, quas christianam catechesim edocebat ut ad Sacram Syna- 
xim exciperentur, veluti pretiosissimum thesaurum secum adducit et ad 
pagum vulgo Octeville-l’ Avenel xe confert. Hic, praeter scholae aulam, 
stupescentibus et gementibus Sororibus, nihil aliud pro domo servatur, 

nisi quoddam stabulum ex quo pridie abductae fuerant pecudes. Tam 
humili casa laetari Magdalena visa est, et Sorori Mariae, munus oecono- 
mae gerenti et gratulanti quod Antistita assequeretur optatum, respon- 
dit se revera maximo affici gaudio quod assimilari Infanti Iesu, in praese- 
pio iacenti, digna habita fuisset. Incredibile dictu est, quot angustias 
humilis Christi ancilla eiusque sociae diu perpessae fuerint, pane vesti- 
busque carentes; verum unico suffixae consilio, ut plurimas Deo animas 
lucrifacerent. 

Idem presbyter Cabart Filias visurus accurrerat, lacrimas effundens 
pro tanta inopia, dum Antistita fatebatur, se, ita Dei voluntate expostu- 
lante, usque ad ultimum suae vitae terminum in tali stabulo commorari 
paratam esse. At Deus aliter disposuerat. 

Sex: post menses, die septima septembris, relicto pago Octeville-l’ Ave- 
nel, parva Societas locum vulgo Tamerville petit, Valloniis proximam 
paroeciam, ubi Sorores eadem praestant, quae prius et ubique et semper 
praestiterant. In conducticio pagi coenobio collectis duodecim puellis 
orphanis, ex rerum venditione quas conficiebant alimenta ac vestes pro 
Sororibus comparabantur. In tanta rerum inopia acrior cito incubuit dolor: 
nam, transacto biennio, locatam domum herus vendit: quare Sorores, die 
S. Michaeli sacro, discedere urgentur et rursus absque loco et foco sunt. 
Magdalena, nullo prorsus vexata moerore, hilari vultu, uti olim Indiarum 
Apostolus, exclamat « Plura, Domine: cruces adde, vel ultra! ». 

Itaque, parvum Virginis Mariae simulacrum suis ulnis sustentans, Val- 
lonias cum Sororibus pergit in parvam domum ab ipso presbytero Cabart 
locatam, spe quidem freta, se antiquam Tamerville sedem non multo post 
revisuram. Sed, increscente inopia, idem Dei minister, quotidie languescen- 
tes Filias invisens, ita animo defecit, ut confiteri coactus fuerit, sibi impos- 
sibile esse alia sacrificia pro Filiabus a Misericordia explere, et tempus 
adesse, ut consilio renunciaret servandae Societatis, manifesto divinae 
Providentiae ope carentis. Petant igitur — erat eius sententia — Mag- 
dalena et Soror Maria Caesaroburgense hospitium, et aliae Sorores, nulla 
interposita mora, restituantur parentibus, vel ab aliis Sodalitatibus exci- 
piantur. Animum non deiecit Antistita et respondens se, in Deo fidentem, 
numquam inceptum opus relicturam, ita sermonem absolvit: « Filiae meae 
« perennem mihi spoponderunt obedientiam: omnes egomet aequali amore 
« prosequor: qui mihi eas commisit et curam avium gerit, subsidia suppe- 
« ditabit ut eas alimento reficiam; nullam igitur ex eis egomet derelin- 
« quam ». 

Interim pii homines e pago Tamerville una vove Magdalenam horta- 
qantur, ut eo aliquando rediret; verum parva Sodalitas, quae Valloniis 

minus aerumnosam degebat vitam, hic per aliquod temporis spatium com- 
morata est. Tandem, anno millesimo octingentesimo decimo quarto, cum 
suis pagum Tamerville repetens, angustam domum, immo quasi stabulum, 
Antistita conduxit in loco qui dicitur Hamel-au-Bon, ubi Sorores non 
solum telis et filo operam dabant, sed hortum excolebant ut haberent quod 
comederent et quod Vallonias ad vendendum mitterent vel per se ferrent. 
Sic domestica res progrediebatur in melius. Plurimis collectis orphanis, 
princeps schola Magdalenae committitur ; « apes - uti Episcopus Constan- 
« tiensis Sorores a Misericordia appellare suescebat — alveare suum remeant, 
« unde numquam erant egressurae ». Illico omnes paroeciae puellae ad Mag- 
dalenam accedunt, assiduoque labore subsidia Instituto suppeditant, qui- 
bus maius pro orphanis et pauperibus solamen habeatur. 

Vertente autem anno millesimo octingentesimo vicesimo, ipse presbyter 
Cabart institit, ut duae Sorores ad pagum Tourlaville mitterentur, quae in 
sua parochia rudimenta christianae catechesis pueros edocerent et proxi- 
morum bono incumberent. Antistita, cum Sororum adesset penuria, ne- 
sciebat quomodo optatis satisfaceret, sed divini Spiritus lumen illico mani- 
festum apparuit; quadam enim nocte, Magdalenae recumbenti visum est 
Sororem Euphrasiam, mox e vita abreptam, conspicere ita alloquentem: 
« Incipe, Mater dulcissima; petenti succurre ». Et Antistita: « Nulla Soror 
« est mihi, filiola dilectissima, ut postulantis vota expediam ». Eadem verba 
semper proferens, ter Soror Euphrasia apparuit; tandem Magdalena, mani- 
stam Dei voluntatem experta, duas Sorores secum in pagum Tourlaville 
duxit, ubi dirutam et quassatam domum invenerunt. Haud multo post, 
Antistita tres Sorores oppido Fresville concessit habendas et brevi circa 
se crescens est intuita ovile. 

Sed terminus laboriosae peregrinationi a divina Providentia constitu- 
tus, locus exstitit cui nomen abbatia S. Salvatoris le-Vicomte. Vi Galli- 
cae perturbationis, ingens aedificium est subversum: siqui potuere, se 
fugae dederunt: siqui restitere, interfecti sunt: templum profanatum ustum- 
que: paullo post eversa aedes, una cum praedio quod circum erat, venalis 
fuit: at cito emptores ad vendendum compulsi sunt. Anno itaque mille- 
simo octingentesimo trigesimo secundo, in mente revolvens praedium do- 
mumque emere et omnino carens pecunia, Magdalena in Deo tantum spem 
collocat, et, miraculo quodam, maxima argenti copia adveniente, potitur 
abbatia, quam cito ad pristinum restituit decorem, templi praesertim 
magnificentia, cultu, ordine et ornamentis. 

Collegio et scholis institutis excipiuntur alumnae, quae, cibo vestibus- 
que refectae, mirabili Antistitae caritati hymnum grati animi quotidie 
persolvunt. Iam sedes princeps Societatis Filiarum «a Misericordia erat 

constituta, cum, ex improviso, Deus Magdalenae novam parat procellam: 
die enim vicesima quinta novembris anno millesimo octingentesimo qua- 
dragesimo secundo, post agitatam ventis et turbine noctem, turris campa- 
naria ex abrupto dehiscit; immenso fragore desiliunt muri, secum cho- 
rum et altaria trahentes. Fere omnes, dolore vexati, tantam ruinam 
arguunt significare ecclesiam iam non esse redintegrandam: una tantum 
animo non deficere visa est, Magdalena, Filiasque suas monebat ut aequo 
animo cruciatus tolerarent, meritum in humiliatione praemiumque in 
aerumnis exspectarent. Subinde vero, arcessita Sorore Placida, illi episto- 
lam Reginae tradendam committit, quae illico deprecantis Antistitae in 
auxilium accurrit, magna missa subsidiorum copia ad templum restau 
randum atque ornandum. Uti Magdalena praedixerat, numquam ad opus 
conficiendum defuit pecunia, adeo ut omnes quam citissime illud religio- 
nis et artis monumentum, piorum caritate restitutum, satagentibus Mag- 
dalena eiusque Filiabus, admirari potuerint. 

Prophetico puellae verbo, de quo supra innuimus, adamussim exitus 
respondet: nam numerus Postulantium quotidie succrescit et Magdalena 
tandem proximum suae vitae finem adesse sentit et Filiabus praenunciat. 

Adhuc tamen deerant perpetuae normae disciplinares Congregationis : 
itaque Antistita Constitutionibus et Regulis, iam in oppido Tamerville 
descriptis, opportunas additiones confecit. Sed Vicarius Generalis, presby- 
ter Delamare, mandavit ut Sodalitas eisdem regeretur Regulis, quas Ioan- 
nes Baptista de la Salle, nunc inter Sanctos adscitus, iam constituerat. 
Libens Magdalena paruit et annum octogesimum secundum agens, obedien- 
tiae virtutem profitendi causa, a proposito sibi vitae regimine discedere non 
renuit: una cum Filiabus nova emisit vota, dum Regiis litteris recognita 
fuerat Filiarum a Misericordia Congregatio, et f. r. Gregorius decimus 
sextus, Praedecessor Noster, auctoritate sua et decreto exsistentiam con- 
firmavit Sodalitatis, quae centum quinquaginta Filias plurimis iam locis 
recensebat, tantam Antistitam veneratione et obsequio circumdantes. 

Ergo huic amantissimae Matri nihil reliquum erat nisi a laboribus re- 
quiescere et iustitiae corona praecingi. 

Cum idem Vicarius Generalis ad invisendam Magdalenam se contulisset, 
pro se et Filiabus, Sacratissimo Cordi Iesu dicatis, ila benedictionem implo- 
rat, proximam aeternitatis vitam pandi animadvertens. Magna autem 
debilitate corporis laborans, miris cum pietatis signis, Magdalena, ad ago 
nem supremum sustinendum expostulat ut Extrema Unctione confirme- 
tur: quod cito factum est. Postridie vero, cunctis iam demortuam existi 
mantibus, ad Oratorium, nullius freta auxilio, se contulit ut divino Missae 
Sacrificio interesset et Angelorum Pane sese reficeret. 

Binis diebus post, Sacro Viatico restaurata, Horas canonicas tranquilla 
et caelesti quodam gaudio recitat atque, accepto libro, haec 8S. Bernardi 
verba digito signat et Filiabus ostendit: « Religiosus, labori minime vacans, 
« Religiosi nomine non est dignus ». 

Circumdante Filiarum moerentium cohorte, Antistita, hilaris in vultu 
et plena tranquillitate gaudens, illis benedicit et pollicetur se earum usque 
memorem in caelis futuram. Eadem hora, qua Christus spiritum emisit, 
Magdalena, annos nonaginta peragens, die decima sexta mensis iulii, anni 
millesimi octingentesimi quadragesimi sexti, instar candidissimae colum- 
bae ad caelestia regna migravit, Sancta ab omnibus habita et tamquam 
apud Deum valida patrona conclamata. Et revera huius mulieris apostolicae 
sanctimoniae fama per nonaginta annos, ab ortu ad vitae occasum, apud 
econcives, in asceterio Valloniensi, in discipularum domibus, apud ipsos 
inimicos, splendidissima apparuerat, plurimis supernaturalibus muneri- 
bus confirmata. Post obitum vero adeo ubique locorum increvit ut spe 
atque fiducia referti, opem Dei Famulae impetraturi, ad sepulcrum accur- 
rerent cuiuscumque gradus et conditionis homines. Et mirabilis Dei manus, 
patrocinante Magdalena Postel, innumera prodigia patravit: ita pluries 
turbatis animis pacem ipsa restituit ac tranquillitatem, peccatores ad 
bonam frugem revocat, mulieri morbo prostratae valetudinem refert, non- 
nullos infirmos, turpissima lepra laborantes, sanat, atque innumera alia 
id genus patrat. 

Succrescente in dies huius famae fulgore ob praeclariora tantae Dei 
Famulae prodigia, Causa Beatificationis apud Sacrorum Rituum Congre- 
gationem agitari coepta est et per Decretum f. r. Leonis Papae decimi- 
tertii, Praedecessoris etiam Nostri, pridie Kalendas Iunias anno millesimo 
nongentesimo tertio, sancito heroico gradu virtutum, non multo post, 
suscepta de miraculis quaestiuie, tria inter innumera ex his selecta fuere, 
idest mirae sanationes puellae Constantiae Denneboy Leterrier a deforma- 
tione congenita membrorum, Sororis Hortensiae Desquesne a phthysi 
hereditaria (quae sanationes in ipsa Abbatia S. Salvatoris le-Vicomte 
contigerunt), et puellae Iuliae Ladron ab eczemate impetiginoso capillitio. 

Quae tria miracula, post severissimum medicorum iudicium, vera et 
authentica declarata fuerunt, et Dominica nona post Pentecosten, anno 
millesimo nongentesimo septimo f. r. Pius Papa Decimus, Praedecessor 
quoque Noster, sanxit solemni decreto: « Constare de hisce tribus proposi- 
« tis miraculis.» Unum supererat, utrum nempe « tuto » decerni possent 
Beatorum caelitum honores Venerabili Dei Famulae Mariae Magdalenae 
Postel: cui dubio venerabiles fratres S. R. E. Cardinales eidem Congrega- 
tioni Sacrorum Rituum praepositi responderunt: Affirmative. Dilato su- 

premo Summi Pontificis iudicio ad diem octavam decembris eiusdem 
anni, tandem solemniter pronuntiatum est: « Tuto procedi posse ad sole- 
mnem Venerabilis Servae Dei Mariae Magdalenae Postel Beatificationem ». 

Itaque die decimaseptima mensis maii, anno millesimo nongentesimo 
octavo, maxima Instituti Sororum Scholarum Christianarum a Miseri- 
cordia laetitia, solemnes Beatificationis ritus in Vaticana Aede, magnifico 
apparatu frequentique adstante populo, celebrati sunt. 

Non heic vero prodigiorum exstat finis Beatae Mariae Magdalenae Po- 
stel, quae, devoto animo a christifidelibus invocata, per famam sanctitatis 
suae, aperte indicat manum Domini, mirabilem in Sanctis suis, minime 
esse abbreviatam, summoque adhue auxilio expostulantium vota explere. 

Quare f. r. Benedictus XV Praedecessor Noster Commissionem reas- 
sumptionis causae sua manu signavit, et, instructis super assertis duobus 
novis miraculis indicialibus tabulis ad Beatae Antistitae Canonizationem 
assequendam, illa Apostolicae Sedi proposita sunt. 

Primum itaque prodigium ita contigit. Maria Magdalena Balley, ex 
oppido Carentan, quae a nativitate optima floruit sanitate, quinque annos 
agens, scilicet mense novembri anni millesimi nongentesimi quinti, cor- 
repta fuit gutturis morbo, quem paucis diebus medicus curavit. Eodem 
ferme tempore puellae sinister oculus erubuit et palpebrae tumefactae 
sunt, ita ut lucis vim Maria minime sustineret. Ab eodem medico omnis 
salutaris artis remedia adhibita fuere, sed frustra; morbus enim de die in 
diem ingravescebat. Ad Doctorem, valde peritum in arte oculos medendi, 
puella adducta est a matre et eius examini ter subiecta. Doctoris medica- 
mina nullius utilitatis puellae fuerunt, et cum morbus longius procederet, 
eius insanabilitas posita est extra aleam dubitationis: agebatur enim de 
« cheratite ulcerosa », ob quam puella vim visivam in oculo sinistro perdi- 
derat, succrescentibus quotidie doloribus. Omni sanationis spe deposita, 
mater et filia, quae in Abbatia 8. Salvatoris le-Vicomte excepta fuerat ut 
alicui manuum labori incumberet causa sibi vitae subsidia comparandi, 
novendiales preces in honorem Beatae Mariae Magdalenae Postel fundere 
constituerunt. Quibus expletis die decima martii, anno millesimo nongen- 
tesimo decimo quinto, puella subito sanata evasit, eiusque sanationem per- 
fectam et constantem medici unanimi sententia confirmarunt. 

Alterum miraculum respicit puellam Armandam Tiphaigne, quae a 
primis annis sat firma valetudine fruebatur, licet eius calvariae culmen 
mollius quam in ceteris pueris appareret. Tertio vero aetatis anno expleto, 
indicia certa habita sunt, quibus statui potuerat puellam gravi revera 
morbo laborare: nam eius caput mollem quoque tactum reformidabat. 
Progressu temporis ingravescente morbo a parentibus adducta est ad medi- 

cos, qui aperto edixerunt agi de «hernia meningis ac liquoris encephalici 
« (hydromeningoceles) sub fontanella, quae dicitur, in posteriore occipi- 
« tis parte»; ideoque haud possibilem esse sanationem per humana re- 
media. Rebus sic stantibus, iuxta consilium cuiusdam Sororis Abbatiae 
S. Salvatoris le-Vicomte, quae Armandae parentibus reliquiam Beatae Ma- 
riae Magdalenae Postel dederat ut ea ad sanationem puellae uterentur, 
per novendiales preces fidenti animo est invocata Beata, qua intercedente, 
impetrata sanatio obtenta est subita atque perfecta. 

Itaque, binis praehabitis Congregationis Sacrorum Rituum comitiis, 
in quibus supradicta miracula solertissimo examini sunt subiecta, die 
quarta decembris anni millesimi nongentesimi vigesimi tertii coram Nobis 
sequens dubium discutiendum a venerabili fratre Antonio 8. R.- E. Cardi- 
nali Vico, Causae Relatore, propositum fuit: « An et de quibus miraculis 
« constet, post indultam a Sede Apostolica Beatae Mariae Magdalenae Postel 
« venerationem, in casu et ad effectum de quo agitur? » Venerabiles fratres 
S. R. E. Cardinales et dilecti filii Patres Consultores suas, quisque ex ordine, 
pandiderunt sententias, quas Nos, intento quamvis ac laeto animo pro- 
secuti, Nostrum iudicium differre duximus, maiorem divini luminis copiam 
enixe imploraturi. 

Quare auspicatissima Dominica die, qua tres Sapientes Deum Puerum 
adoratum perrexerunt, solemniter ediximus: « Constare de utroque pro- 
« posito miraculo, de primo nempe instantaneae perfectaeque sanationis 
« puellae Mariae Magdalenae Balley ab ulcerosa et decem per annos reci- 
« diva cheratite, sublato quoque leucomate, quod antea fuerat obortum; 
« deque altero instantaneae perfectaeque sanationis Armandae Tiphaigne 
« ab encephalocele seu, ut vocant, cerebri hernia »; quod decretum publici 
juris fieri mandavimus octavo Idus ianuarii, anno millesimo nongentesimo 
vigesimo quarto. 

Ad operis coronam dubium discutiendum supererat: « An, stante appro- 
« batione duorum miraculorum, post indultam ab Apostolica Sede eidem 
« Beatae Mariae Magdalenae Postel venerationem, tuto procedi posset 
«ad solemnem ipsius Canonizationem ». Et in generalibus comitiis, die 
decima octava mensis martii anni millesimi nongentesimi vigesimi quarti, 
coram Nobis habitis, omnes qui convenerant, tum 8S. R. Ecclesiae Cardi- 
nales, tum Patres Consultores « tuto » procedi posse unanimiter responden- 
dum censuerunt. Tam grave iudicium suprema Nostra Apostolica aucto- 
ritate claudere distulimus, et tantum solemnissima die Pentecostes eius- 
dem anni solemniter ediximus: « Tuto procedi posse ad solemnem Beatae 
Mariae Magdalenae Postel Canonizationem ». 

His praemissis et constitutis iussimus ut decretum hoc publici iuris 

fieret et in solemnissima canonizationis caeremonia cuncta servarentur 
quae ab Antecessoribus Nostris ad celebritatem eius et decus sapienter 
sunt praescripta. Primum igitur S. R. E. Cardinales die secunda mensis 
aprilis huius anni in Consistorio advocavimus sententiam suam Nobis 
prolaturos; qui, dilecto filio Francisco Pacelli,.Consistorialis Aulae Advo- 
cato, de gestis Beatae Mariae Magdalenae Postel dicente, audito, Nos, 
uno ore, ad huius causae legitimam definitionem cohortati sunt. Insuper 
mandavimus ut per Litteras 8S. Congregationis Consistorialis non modo 
viciniores Episcopi, sed etiam remotissimi de tanta solemnitate admone- 
rentur, quo, si facultas esset, sententiam et ipsi proferrent atque adstarent. 

Ex propinquis et dissitis regionibus non pauci cum venissent, habita 
causae debita cognitione, tum ex illis quae eo usque gesta fuerant, prae- 
sertim in Consistorio publico, coram Nobis habito, tum ex actis Sacrorum 
Rituum Congregationis, quorum exemplar singulis traditum est, in Consi- 
storio semipublico die vigesima secunda aprilis coram Nobis pariter habito, 
in eamdem, in quam dilecti filii Nostri S. R. E. Cardinales, sententiam, 
iverunt; cuius rei instrumenta publica a dilectis filiis Sedis Aposto- 
licae Notariis confecta, in tabularium Sacrorum Rituum Congregationis 
delata sunt. 

Solemni igitur Canonizationi celebrandae hanc diem vigesimam quar- 
tam mensis maii praefinivimus et interea a christifidelibus vehementer 
ferventes preces postulavimus, praesertim in sacris Aedibus in quibus 
Sacrosanctum Sacramentum publice adoratur, ut et ipsi ex tanta caere- 
monia uberiores fructus perciperent, Nobisque in tam gravi officii Nostri 
munere Spiritus Sanctus benigne adesset. 

Quum haec dies statuta advenerit, tum saecularis, tum regularis Cleri 
Ordines, Curiae Romanae Praesules et Officiales, et qui in Urbe aderant 
dilecti filii Nostri S. R. E. Cardinales et venerabiles fratres Patriarchae, 
Primates, Archiepiscopi, Episcopi et Abbates in Vaticanam Basilicam, 
magnifico cultu ornatam, convenerunt: Nosque, iis omnibus solemni sup- 
plicatione praeeuntibus, eamdem ingressi sumus. 

Tune vero dilectus filius Noster Antonius 8S. R. E. Cardinalis Vico, 
Sacrorum Rituum Congregationi Praefectus et huic Canonizationi procu- 
randae Praepositus, perorante dilecto filio Vincentio Sacconi, Consistorialis 
Aulae Advocato, vota Nobis et preces detulit sacrorum Antistitum ut 
Beatam Mariam Magdalenam Postel in Sanctorum numerum referremus. 
Id cum iterum tertioque iidem Cardinalis Antonius Vico et Nostrae Con- 
sistorialis Aulae Advocatus instantius et instantissime egissent, Nos, cae- 
lesti lumine ferventer implorato, «ad honorem Sanctae et Individuae 
« Trinitatis, ad catholicae fidei incrementum et decus, auctoritate Domini 

« Nostri lesu Christi, Sanctorum Apostolorum Petri et Pauli ac Nostra, 
« matura deliberatione, et voto dilectorum filiorunm Nostrorum 8S. R. E. 
« Cardinalium, necnon Patriarcharum, Primatum, Archiepiscoporum et 
« Episcoporum consilio, praedictam Beatam Mariam Magdalenam Postel, 
« Fundatricem Instituti Sororum Scholarum Christianarum a Misericordia, 
« Sanctam esse ediximus ». 

Memoriam porro Sanctae Mariae Magdalenae Postel, quotannis die 
decima septima mensis iulii recolendam, in Martyrologio Romano notari 
mandavimus. Denique, ob tantum beneficium, gratias omnium bonorum 
largitori Deo ex animo egimus et solemne Sacrum litavimus ac postremo 
eunctis adstantibus plenariam peccatorum indulgentiam amantissime im- 
pertiti sumus. 

Vos omnes, christifideles in Basilica Vaticana coadunati hodie Nobis- 
cum ferventes preces extulistis ad novensiles Sanctas, quas eadem ardeng 
earitas erga Iesum et pueros Eius, similes reddidit. Ex toto autem orbe 
Ecclesia militans, laetitia perfusa ex hac sanctitatis declaratione, hodie 
protectionem harum Virginum invocat, quae, Deo dicatae, in suis aedibus 
mira coram Eo peregerunt et mysticam familiam constituerunt, cui tra- 
ditum est earum caritatem perennem reddere et per dissitas civitates et 
Nationes diffundere. 

Sit exemplum Sanctarum Mariae Magdalenae Postel et Magdalenae 
Sophiae Barat prae oculis christianorum parentum, ut ipsi videant curam 
habendam in filiorum institutione; catechesim eos doceant; amorem in 
Deum et proximos in eis excitent, atque odium erga otium et vitia; ut 
sint vere Christi sectatores et suis concivibus se utiles reddant. Sit harum 
Sanctarum vita quotidie coram eis qui institutioni puerorum praesunt, 
ut sciant, quam necessarium sit etiam civiles disciplinas in christiana cate- 
chesi fundari, quo discipuli optimi cives fiant. 

Vita actuosa harum Virginum nos omnes doceat, quibus sensibus vita no- 
stra sit dirigenda, quantum Deo pergrata exstent ardens in Eum et erga pro- 
ximum amor atque odium in vitia et otium. Sanctas ita Mariam Magdalenam 
Postel et Magdalenam Sophiam Barat imitatione prosequentes possimus, 
Eis intercedentibus, vitam aeternam assequi, et perpetua frui beatitate. 

Omnia praedicta certa scientia et Apostolicae potestatis plenitudine 
confirmamus, roboramus atque iterum statuimus, decernimus, univer- 
saeque Catholicae Ecclesiae denunciamus; mandantes ut harum Littera- 
rum transsumptis, etiam impressis, manu tamen alicuius Notarii publici 
subscriptis ac sigillo viri in ecclesiastica dignitate constituti munitis, ea- 
dem prorsus fides habeatur, quae hisce Nostris Litteris haberetur, si origi- 
naliter exhibitae vel ostensae forent. 

Nemini ergo has Litteras Nostras definitionis, decreti, mandati et vo- 
luntatis infringere, vel eis contraire liceat. Si quis vero, temerario ausu, 
hoc attentare praesumpserit, indignationem omnipotentis Dei ac sancto- 
rum Petri et Pauli Apostolorum Eius se noverit incursurum. 

Datum Romae apud Sanctum Petrum, anno Domini millesimo non- 
gentesimo vigesimo quinto, die vigesima quarta mensis maii, Pontificatus 
Nostri anno quarto. 


3 Ego PIUS, Catholicae Ecclesiae Episcopus. 


$2 Ego CAIETANUS Episcopus Sabinensis Cardinalis DE Lar. 

8 Ego ANTONIUs Episcopus Portuensis et S. Rufinae Cardinalis Vico. 

8 Ego IANUARIUS Episcopus Albanensis Cardinalis GRANITO PIGNATELLI 
DI BELMONTE. 

Ego Bastirus Episcopus Veliternus Cardinalis PoMmPILy. 

$8 Ego IoANNES Episcopus Tusculanus Cardinalis CAGLIERO. 


$8 Ego RAPHAEL tituli S. Praxedis Presbyter Cardinalis MERRY DEL VAL. 

8 Ego DEsIDERATUS tituli 8. Petri ad vincula Presbyter Cardinalis 
MERCIER. 

Ego IosEpH tituli SS. Ioannis et Pauli Presbyter Cardinalis FRaNctIcA- 
NAVA DI BoNTIFEs. 

8 Ego Petrus tituli S. Laurentii in Lucina Presbyter Cardinalis Ga- 
SPARRI, a Secretis Status. 

§8 Ego Franciscus tituli S. Pudentianae Presbyter Cardinalis BOURNE. 

§& Ego GULIELMUs tituli S. Crucis in Hierusalem Presbyter Cardinalis 
VAN Rossum. 

8 Ego MICHAEL tituli S. Eustachii Presbyter Cardinalis LEGA. 

$8 Ego AIDANUS tituli S. Mariae in Porticu Presbyter Cardinalis GASQUET 

$8 Ego fr. ANDREAS tituli Ss. Cosmae et Damiani Presbyter Cardinalis 
FRUEHWIRTH, Maior Poenitentiarius. 


Acta, Vol. XVII. n. 11. — 


| > Be |Z, 

Ego tituli 8S. Hieronymi Illyricorum Presbyter Cardinalis 
SCAPINELLI DI LEGUIGNO. 

Ego Vicrorrus AMADEUS tituli S. Priscae Presbyter Card. RAaNuzzI 
DE BIANCHI. 

Ego Franciscus tituli S. Marcelli Presbyter Cardinalis RAGONEsI. 

Ego MICHAEL tituli Anastasiae Presbyter Cardinalis FAULHABER 

8 Ego Dionystuvs tituli SS. Nerei et Achillei Presbyter Cardinalis Dov- 
GHERTY. 

% Ego Franciscus tituli S. Sabinae Presbyter Cardinalis VIDAL Y BaR- 
RAQUER. 

Ego Caro_us tituli SS. Quattuor Coronatorum Presbyter 
Cardinalis SCHULTE. 

8 Ego IOANNES tituli S. Susannae Presbyter Cardinalis BoNZANO, 

Ego ALExtus tituli 8S. Mariae de Victoria Presbyter Cardinalis CHarostT. 


Ego CaleTANusS Sanctae Agathae Protodiaconus Cardinalis BISLETI. 
8 Ego Lupovicus 8. Mariae in Via Lata Diaconus Cardinalis BILLOT. 
Ego Camitius 8S. Mariae Scalaris Diaconus Cardinalis LAURENTI. 

Ego 8. Nicolai in Carcere Tulliano Diaconus Cardinalis Mori. 
8 Ego Franciscus 8. Caesarii in Palatio Diaconus Cardinalis EHRLE. 
6 Ego Auoisrus S. Georgii ad Velabrum Diaconus Cardinalis SINCERO. 
Ego AvURELIUs Angeli in Foro Piscario Diaconus Cardinalis GALLI. 


O. Carp. CAGIANO A. Carp. VICO 
S. R. E. Cancellarius. Ep. Portuen. et S. Rufinae, 8S. R. OC. Praefectus, 


Ioseph Wilpert, Decanus Coll. Prot. Apost. 


Ioannes Zani-Caprelli, Protonotarius Apostolicus, 
Loco  Plumbi. 


Reg. in Canc. vol. XXXI, n. 17. 

II 


BEATA MAGDALENA SOPHIA BARAT, FUNDATRIX SOCIETATIS SORORUM A 
SACRO CORDE IESU, SANCTORUM FASTIS ADSCRIBITUR. 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Christianae Religionis fundamentum est caritas. Cuius rei veritas 
ab ipsa humani generis redemptione elucet. Mirabile namque documen- 
tum in ipsa habemus infiniti amoris Dei in hominem: «Sic enim Deus 
dilexit mundum, ut Filium suum unigenitum daret ».1 Atque ipse Re- 
demptor affirmavit Se in mundum venisse ad excitandum amorem homi- 
num erga Deum et proximum: «Ignem veni mittere in terram et quid 
volo nisi ut accendatur?».? Ex hoc autem amore, tamquam e purissimo 
fonte, manat cultus Sacratissimi Cordis Iesu, qui, iam a Sancta Margarita 
Maria Alacoque excitatus, latius per orbem propagatus est per Beatam 
Magdalenam Sophiam Barat, quae totam vitam insumpsit ut christifide- 
lium animos eodem, quo ipsamet exardebat, amore erga divinum Cor 
verbis et operibus inflammaret. 

Civilis furoris incendiis per Galliam flagrantibus, anno millesimo 
septingentesimo septuagesimo nono, die decima tertia mensis decembris, 
Ioviniaci (vulgo Joigny), in parvo oppido dioeceseos Senonensis, in Bur- 
gundia, ortum duxit Beata Magdalena Sophia Barat, humiles quidem 
genere, sed pietate claros nacta parentes, quibus nomen lacobus et Magda- 
lena Faufé, eodemque die, in paroecia S. Tebaldi, sacris baptismatis aquis 
regenerata. Recte omnes in dubium revocabant, illam vix ortam cito 
vita functuram, ex eo quod eius mater, vicinioris domus incendio perter- 
rita, filiolam praematuro partu in lucem edidisset. Quo factum est, ut in- 
firmam valetudinem puella a natura fuerit sortita; nihilominus eius nati- 
vitas futurum amoris ignem portendere est visa, quo et erga Cor Iesu 
postea flagravit et, animarum saluti praeclare consulens, quamplurimos 
errantes Deo lucrifecit. De tenella Magdalenae aetate id patet: ex gracilis 
corporis habitu tantam voluntatis vim manasse tantumque affectuum vigo- 


1 Joann., III, 16. 
2 Loc., XII, 49. 

rem, ut aliquid extraordinarii iam tum illa ostendere visa fuerit. Sex men- 
ses vix nata, uti postea Sororibus enarrare solebat, rationis usum adepta, 
omnia recte intelligere poterat, quae circa se fiebant ac dicebantur, et in; 
cendii narratio, quod nativitatis praematurae causa exstitit, adeo puellae 
memoriae adhaesit, ut ea, prima verba proferens, interroganti, quinam eius 
parentes fuerint, puerili gratia et gravi quodam modo, se ex igne prodiisse 
responderit. Procerto, supernaturali lumine illustrata, futurae sortis et 
muneris praesaga, de illo loquebatur igne, quo homines, uti iam Christus 
Redemptor, ad mutuum amorem et concordiam revocare cupiebat. 

Curis parentum, praesertim matris, quae trium filiorum animas ardenti 
in Deum amore, cordis rectitudine et bonitate in dies alebat, puella 
adamussim respondens, quam citissime documenta virtutum accepta, 
speciali characteris firmitate expressit, nec non moribus ad modestiam 
compositis, preces ex animo frequenter Deo effundens, pietatis excolen- 
dae causa. 

Nondum quinquennis virginitatem Deo vovere constituit et vitam reli- 
giosam amplecti, quin ipsa nec monasteria nec moniales unquam vidis- 
set, uti postea coenobii sodalibus iterare solebat. Et ad rem fatebatur, se 
ad hoc pervenisse consilium, cum a quodam sacerdote audisset, duas mo- 
niales, rabie compulsas, inter se olim clamosa dictasse iurgia; quam indi- 
gnam agendi rationem Magdalena Sophia hisce verbis est detestata: « In 
huiusmodi claustro monialem vitam ego numquam amplectar ». 

Eximiis animi dotibus et imprimis alacri ingenio et constanti memoria 
a@ natura Magdalena instructa, christianam doctrinam absque ullo negotio 
didicerat, et cum instanter petiisset ut ad sacram Synaxim admitteretur, 
severo examini de christiana catechesi a paroeciae vicario subiecta, post 
nonnullas difficultates, ex aetatis defectu procedentes, demum victrix 
Sophia, decennis adhuc, ad Altaris Sacramentum est excepta. 

In huiusce animulae sacrario, quid in solemni primae cum Deo coniun- 
ctionis die evenerit, nos latet; attamen talis mutui amoris effusio interce- 
dere debuit, ut procerto quidem habeatur inter creaturam et Creatorem, 
nexum illum caritatis fuisse vinctum, qui perenni vita in caelis arctissime 
nectitur. 

Eucharistico pane refecta, Aloisii, fratris amantissimi, hortatu et ductu 
ad solidiorem pietatem mores composuit. Hic, facunda doctrina et inte- 
gritate morum praestans, cum agnovisset, Magdalenam sororem dulcis- 
simam uberrimis gratiae charismatibus et plurimis naturae donis esse dita- 
tam, nulli pepercit studio, ut eam, nimis ad puerilia ioca inclinatam, ob 
indolis vivacitatem, ab ipsis retraheret et virtutibus parandis litterisque 
addiscendis institueret. 


| 

Itaque, assentientibus parentibus, sorori vitae regulam imposuit, qua 
maximam diei partem studio litterarum et scientiarum puella severissime 
cogebatur incumbere. Haec vitae methodus, solummodo a fratris amore 
originem ducens, cito nimis rigida visa est matri, quae Aloisium filium est 
hortata, ut rigorem temperaret. De qua tamen austeritate numquam 
Sophia conquesta est, immo fratrem suum maiore semper amore prose- 
quens, ei grati animi sensus multiplici modo ostendere quotidie stu- 
duit. 

Brevi temporis spatio, litteris graecis et latinis, addita hispanici et 
italici sermonis notitia, profecit ac tam prompte et expedite latina lingua 
utebatur, ut maximam admirationem in eisdem sacerdotibus excitaret, 
quibuscum postea assidue, muneris sui causa, de plurimis negotiis latine 
disseruit. 

Ad quartum decimum aetatis annum pervenerat Magdalena et, ad in- 
star Infantis Iesu, in domestica aede abscondita, aetate, scientia gratiaque 
proficiebat; cum, ex inopinato, caelum eius vitae serenum aspera tempe- 
stas tenebris obduxit. Furor et caedes ubique in universa Gallia, anno mil- 
lesimo septingentesimo nonagesimo tertio, exarsere et omnia ruinis obruta 
iacuerunt. Sacerdotibus repente fuit impositum, ut Constitutions civili Cleri 
fidem iurando testarentur; qua re Gallica Ecclesia iniquo arbitrio subri- 
piebatur ab immediata Sanctae Sedis auctoritate. 

Aloisius, Magdalenae frater suavissimus, cum in eo esset, ut sacerdo- 
tio initiaretur, instantiis parentum obsequens, rei gravitatem ignorantium, 
iuramentum coram civilibus potestatibus praestitit; verum cum cito anim- 
advertisset, se in gurgitem profundum fuisse elapsum, ut immediatam a 
fel. rec. Pio VI Praedecessore Nostro illatam excommunicationem effu- 
geret, ipso facto eiuravit. At, increpante in dies cruento terrore contra sa- 
crorum cultores, Aloisius Lutetiam Parisiorum perrexit, ut inibi obscuram 
degeret vitam et impiorum hominum conatus everteret. Qua spe decepta, 
coniectus in vincula fuit, e quibus nulli discedere datum erat, nisi patibu- 
lum ascendendi causa. 

Quis acerbum matris et Sophiae cruciatum ob tantum filii et fratris 
amantissimi infortunium, verbis exprimere poterit? Cuinam erit curae 
turbatos animos ac pacem restituere? Assidua solummodo precum effu- 
sio ad Deum, qui suis filiis in aerumnis solatium praebet. Et sane enixe 
ambae divinam implorabant opem, et Magdalena insuper filiales solli- 
citudines adaugebat ut mater, cibum doloris causa recusans et penitus 
rationis lumen amissura, a tanto moerore retraheretur. Nec mora: pio 
onim ministro Deus in auxilium occurrit; saevus Robespierre, qui Gal- 
liam diuturno tempore crudeli oppresserat tyrannide, ab imperio est 


422 Acta Apostolicae Sedis - Commentarium Offciale 


deiectus; quo factum est ut capitis damnatorum captivitati finis impo- 
neretur. 

Mense februario anni millesimi septingentesimi nonagesimi quinti 
Aloisius frater, in patriam reversus, prae oculis babuit Magdalenam a 
paterna domo dimovere et eam ad divina consilia, quaecumque futura 
forent, perficienda disponere. Obstiterunt parentes; solus Lutetiam Pari- 
siorum rursus petiit Aloisius, ibique occulte sacerdotio initiatus, quamplu- 
rimas sorori coepit inscribere epistolas, quibus eam ad virtutes et ad sui 
abnegationem comparandam hortabatur. loviniacum denuo reversus, obti- 
nuit, ut Magdalena generoso animo familiam relinqueret et studia alacri- 
ter in Parisiensi civitate prosequeretur. 

Sub annum aetatis vicesimum philosophiae et rerum sacrarum studio 
animum adolescentula adiecit, duce et magistro Aloisio, a quo in eadem 
domo duae vel tres puellae, se Deo vovendi cupidae, lectiones quotidie 
audiebant, mentem doctrinae pabulis enutriendo et solida pietate animam 
roborando. 

In hac studii, laboris, et orationis palaestra, quantum pia adolescentula 
progressa fuerit, eventu est patefactum. Pluries enim fratri suo pientis- 
simo, quem confessarium elegerat, notum fecit, se totam Deo obligare voto 
vehementer cupere, ut viam percurreret, quae ad perfectionis apices addu- 
cit; quamobrem mundi caduca et fallacia magis magisque despiciens, aspe- 
rum vitae genus est aggressa, flagellis, aculeis, ieiuniis et vigiliis corpus 
iam debilitate laborans per singulos fere dies torquendo. | 

Interiorem vitam, cuius delicias delibaverat, maximo prosequens amore, 
inter Carmeli poenitentes filias se recipere cogitavit, ut Iesu Crucifixo 
sacrificii perennis rigidioribus vinculis se obstringere valeret. Verum hoc 
evangelicum sinapis granum, dirigente Deo, magnam succrescere in arbo- 
rem necesse erat, ut Sacratissimi Cordis lesu amor ille dilataretur, sine 
quo fundamenta religionis et humanitatis illico dilabuntur. Et praecipua 
laus est Magdalenae tribuenda, quod cultum Sacro huic Cordi debitum 
‘et S. Margaritae Alacoque divinitus patefactum, illa omnibus aetatis suae 
viribus, latius, ut infra patebit, diffuderit. 

Dum adhuc in parva Parisiensi aede, veluti in templo, in adornando 
vitam virtutibus, Magdalena morabatur, vir spectatissimus, cui nomen 
Iosephus Varin ex inclyta Societate Iesu, munere pietatis magistri fungens, 
consilia sequutus R. Patris De Tournely, sacerdotis sanctitate praeclari, 
e vivis erepti triginta vix annos agentis, novam mulierum Congregationem 
excogitaverat, quae ad puellarum institutionem, praesertim honestioris 
loci, se totam manciparet. Industrii hominis concepto operi obvius occur- 
rit Deus, sinens, ut ille cum Magdalenae fratre amicitiam iniret; pariter- 

que adolescentulae virtutes et dona perciperet. Brevi R. P. Varin sibi 
Sophiam adiutricem et sociam a Deo concessam esse sensit et illico in 
ea clare conspexit divinum instrumentum Congregationis instituendae, 
quae, nomine Cordis Iesu adscito, posset, ob puellarum apostolatum ad 
cultum propagandum, infirmam societatem, iam philosophorum vesana 
doctrina defessam, ad civilium et christianarum virtutum semitam 
reportare. 

Haerebat adhuc Sophia, utrum Carmelitarum Instituto nomen daret, 
an Missionum apostolico ministerio, quarum zelo, toto vitae suae tempore, 
aestuavit; tandem Dei voluntatem est amplexa, cessit fratris sui et Patris 
Varin consiliis atque suae submissionis, uti olim Nazarena Virgo, verbum 
protulit, in eo tantum fidem collocans, qui debilium vis et infirmorum 
solatium appellatur. 

Itaque Magdalena primus angularis lapis Societatis efficitur, magno 
cum animi gaudio Aloisii fratris et R. P. Varin, qui cito sentiunt illius 
sententiam tempestivos fructus daturam; cum enim studiorum et religiosae 
vitae tribus vel quattuor sodalibus Sophiae mens patefacta est, ardentis- 
sime eius exemplum ac vestigia illae sequi exoptarunt. Vertente anno 1800, 
in privato sacello, ante simulacrum B. M. Virginis lesum Infantem comple- 
xus excipientis, sese omnes S. Cordi Iesu primitus devoverunt, cuius diei 
faustissima memoria quinquaginta post annos, maxima laetitia ab universa 
Sororum Societate celebrata fuit. 

Succrescente puellarum numero nimis parva Parisiensis domus visa 
est eiusque domicilium usquam mutare oportuit, eo magis quod tranquilli- 
tas, duce primo Napoleone, omni Galliae sensim restituebatur. Eam opportu- 
nitatem nactus, R. P. Varin sedem Societatis a S. Corde Ambianum trans- 
vexit; verum, antequam Magdalena ad eam civitatem pergeret, domum 
paternam una cum fratre suo repetit, parentum benedictionem impe- 
tratura. 

Paullo post, ipsa et primae domus sodales Ambianum accedunt, sta- 
timque aliis adolescentulis adiunctis, duce quadam pientissima muliere, 
excipiuntur in Instituto, ubi memoratus R. P. Varin primaeva Societatis 
fundamina, uti erat in votis, denique ponit. 

. Quo in exoptato hospitio, Magdalena, caelestium rerum meditationi 
et virtutum exercitio impensius vacans, non solum humiliora officia obibat, 
sed puellas ex infima plebe laeto cum animo erudiebat. 

Maximae vero exortae illico sunt difficultates, tam ex miserrimis rei 
familiaris conditionibus, quam ex aspera indole Antistitae, prorsus ad reli- 
giosam vitam proclivis. De die in diem domesticis negotiis in peius ruenti- 
bus, R. P. Varin congruum remedium afferre festinavit, et cum in Magda- 

lenam, iam omnium virtutum documenta praestantem, singulae Sorores 
animum et vota converterent, ille, quodam utens effugio, eam domus 
Antistitam renunciavit, quamvis ceteris sodalibus iuniorem; agebat enim 
adolescentula vigesimum primum aetatis annum.. 

Magdalena Sophia mente volvens illa Christi verba: « Discite a me, quia 
mitis sum et humilis corde », utpote quae humilitatis virtute prae ceteris 
semper excelluerat, vix ad Antistitae munus se designatam esse percepit, 
in genua coram sodalibus, effuso fletu, procumbens, se gravi ponderi ob- 
eundo imparem declaravit ac instanter petiit, ut alia quaelibet ex Sorori- 
bus tali praeficeretur officio. At incassum; Sociarum et R. P. Varin volun- 
tatem expugnare omnino non potuit, et ex huiusmodi electione parum 
abfuit, quin vitam prae dolore amitteret; attamen, licet invita, arduum 
munus ex obedientia suscepit. 

Tam egregie composito primo Filiarum a S. Corde Iesu nucleo, Magda- 
lena seipsam filiali fiducia in difficillimo suo officio adimplendo, Deo com- 
mittens, materna caritate operam dedit, ut inceptum opus a Deo sancitum 
absque ullo negotio procederet. Noscens autem eos, qui in auctoritate sunt 
constituti, virtutibus omnibus praeditos esse debere, se ad pietatis officia 
inflammato studio contulit, regularis observantiae exemplum suis monia- 
libus in seipsa exhibens; omnemque adhibuit curam ut Sorores humili- 
tatem, virtutum omnium fundamentum, amplecterentur. Et haec humili- 
tas non tam ei familiaris quam ingenita apparuit, et ita dulcissima Mater 
loquebatur, ita se gerebat, ut potius quam Fundatrix infima ex Monia- 
libus videretur. 

Quamobrem vehementioris erga eam amoris sensus in Sororibus suc- 
censi fuere et omnes libenti animo Antistitae illam praestiterunt obe- 
dientiam, quam suis insignibus virtutibus ipsa suavissimam et facillimam 
reddebat. 

Principi domui, quae in civitate Ambianensi suos uberrimos fructus 
iam referebat, mox, piissimi suasoris Iosephi Varin curis et consiliis, altera 
addita fuit in monasterio, quod ad Gratianopolim positum, Sanctae Mariae 
ab Alto dicebant, a quo, ob gallicam civilem perturbationem, expulsae fue- 
rant moniales et monasterium in carcerem mutatum. 

Interim Pia Societas, humili exorta origine, sensim mirum in modum 
efflorescebat et, pervulgata fama, variis in Jocis plurimae augebantur do 
mus, quae ad Iesu Cordis honorem et gloriam dilatandam atque ad puel- 
larum institutionem alendam se dicabant; hinc Sorores undique desidera- 
bantur ab universo Episcoporum coetu: ex quibus argui potest, parvam 
hanc Societatem a Deo copiosis gratiae benedictionibus fuisse cumulatam, 
adeo ut, anno millesimo octingentesimo quadragesimo, iam quadraginta 

domus numerarentur, in quibus excipiebantur innumerae mulieres Chri- 
sti amorem sitientes et christianae puellarum institutioni praeclare vacan- 
tes. Verum Societas, cuius negotia in dies congerebantur, ea indigebat 
moderatrice generali quae universas undique sparsas domos unico cari- 
tatis vinculo obstrictas teneret. Una voce et consensu, Magdalenam 
Sophiam, quam Sorores omnes filiali amore prosequebantur, utpote probi- 
tate, prudentia et consilio insignem, etsi invitam et reluctantem ad Gene- 
ralis Moderatricis munus explendum, universae Societati praefecerunt 
Antistitam; quae in divina acquiescens voluntate, per sexaginta fere 
annos, pondus pergrave aequa mente ita sustinuit, ut omnium amorem et 
aestimationem sibi semper conciliaverit. Maximum et arduum opus Magda- 
lena suscepit, cum coenobia sua condere instituit; ignota sibi non erant 
instantia pericula et mala ob temporum nequitiam perferenda. Humilis 
tamen Foemina, nec generis claritate, nec familiaris rei copia insignis, 
immo omni ope destituta, ea sola peregit, quae potentem locupletemque 
requirunt virum opusque inceptum, numquam obstaculis detenta, alacriter 
ac fortiter prosequuta, feliciter perficere sategit. 

Antequam ingentes numero domos inviseret, princeps Magdalenae 
fuit cura, ut Constitutiones ac Regulae, in quarum elaboratione pruden- 
tissimi R. P. Iosephi Varin consiliis est adiuta, rec. me. Leoni XII Ante- 
cessori Nostro subiicerentur, qui Apostolica auctoritate eas ratas habuit 
et approbavit. Tantum haec res solatium attulit Moderatricis animo, ut 
ea accepti beneficii numquam fuerit oblita diuturno vitae tempore. 

Has Instituti leges perfectissime a Sororibus servari cupiebat, utpote 
quae illius erga Cor Iesu Sacratissimum amoris secretum celabant, a quo 
tantum corruptae hominum societatis salus est exspectanda. Et re vera, 
cum ad dissitas Americae regiones Sorores mittere licuit, hoc praecipue iis 
commendare studuit, ut cultus erga Cor Iesu ubique propagaretur. Nec 
satis. Maximam semper in se referens prudentiam et agnoscens grave peri- 
culum, quod religiosis familiis in Gallia tune ingruebat, earum incolumi- 
tati consulendi causa, effecit ut regendae Sodalitati leges a civili potestate 
recognoscerentur. Quod factum est a Galliarum Imperatorum Napoleone I, 
qui eas approbavit sub titulo: « Dames de l’instruction chrétienne ». Vix 
hac habita approbatione, dolosus humani generis inimicus magnam contra 
Societatem tempestatem excitavit. Etenim, in Ambianensi domo, quidam 
sacerdos qui multos per annos conscientiae moderatoris officio fuerat 
perfunctus, vesana ambitione elatus, aliena consilia nihili ducens, Fun- 
datoris titulum ad se spectare stulte censuit, ac prorsus ignorans Insti- 
tuti finem et spiritum, cuius moderamen Dei Providentia R. Patri Varin 
commiserat, suo solummodo indulgens arbitrio, quasdam variationes in 

Regulas curavit inducendas, auferendo et nomen a primis exordiis Socie- 
tati impositum. Itaque huius hominis facinus inter Sorores omnes schis- 
matis semina raptim diffudit. Hine discordiae sunt exortae, hinc lites, 
hine a Sororibus detracta aestimatio Dei Famulae, quae gravi morbo iam 
laborans, enixas preces spem et caritatis aestum in Cor Iesu spirantes effu- 
dit, poenitentias iteravit, ut Deus, dives in misericordia, impendenti rui- 
nae remedium praeberet et tranquillitatem universae Societati restitueret. 
Roganti non defuit solatium; brevi enim tempore, corporis vires exhaustae 
in pristinum sunt restitutae. Tunc pientissima Mater, grates Deo solvens, 
nulli temporis morae indulgens, Lutetiam Parisiorum petiit, et Societatis 
Regulis, antea Patrum a Societate Iesu consilio et prudentia exaratis, 
unanimiter sancitis, universa Sororum Congregatio se libenter subiecit; 
Sodalitatis hostis obmutuit, et dissociatae Filiae Sophiam Matrem et 
Moderatricem peramanter rursus complexae sunt. 

Aliis fundationibus Instituto per hos annos accedentibus in extremis 
Americae plagis, in Gallia et in Italia, et praesertim in alma Urbe - ubi ad 
Sanctissimae Trinitatis in Hortorum Colle ad Montem Pincium prima 
domus constituta est, quam aliae duae postea secutae sunt, diu praesentia 
et exemplo Legiferae Matris recreatae - Magdalena curis innumeris dis- 
tenta, angustiis districta et laboribus, ob gravissimum Sodalitatis univer- 
sae pondus, heroicae mansuetudinis, prudentiae et fiduciae in Deum signa 
perspicua ostendit. Innumera et ardua pro Societatis suae emolumento 
suscepit itinera; et graves infirmitates impedire non potuerunt, quominus 
ipsa huiusmodi itinera perageret. Saepissime suam nobilem missionem 
respiciens, semper Cordi Iesu innixa, haec verba fundere audita est: « Cor 
Iesu, tua res Sodalitas est; qui eam coepisti, Tu ad exitum feliciter perdu- 
ces »; quaeque autem consilia virtutum Sororibus Antistita praeberet in 
visitandis domibus, haud facile dictu est. Haec solummodo verba memi- 
nisse iuvabit, quae iterare solebat: « Nec commoda, nec honores; nostra 
« hereditas labor; nostra scientia Cor Iesu: quaenam nostra merces? quod- 


«nam praemium? Animas, animas semperque animas ad Cordis Iesu glo- 


« riam. Quid pro nobis? Paupertatem, contemptum, dolores »; et similia 
geminabat suspiria, quae animum igne divini Cordis accensum revelabant. 
Hance quidem caritatis flammam tanto impetu verbis exprimebat, ut vel 
algidos animos penitus excitaret ac succenderet: sibi enim immotum fixum- 
que manebat, bona omnia ab hoc divino Corde in Societatem universam 
profiuxisse, ideoque moniales suas ita animo comparatas esse debere, ut 
vitam ipsam pro I[llius gloria profundere minime dubitarent. Hoc ferven- 
tissimo amore solummodo inflammata, aedificium suae Societatis veluti 
humeris gestans, praeclarissima Antistita fidenti animo incedebat, quamvis 

nullo fere die doloris causae defuerint. Anno millesimo octingentesimo 
trigesimo nono aerumnarum et difficultatum numerus est auctus; colle- 
cto enim Romae Consilio Generali Congregationis, cui decernendum erat 
de nonnullis quoad Constitutiones variationibus et praesertim de transfe- 
renda Romam Antistitae Generalis residentia, ad illam servandam a peri- 
culis inter tot frequentes civiles perturbationes, exortae fuere maximae 
dissensiones tam ex parte Archiepiscopi Parisiensis et Galliarum Antisti- 
tum, quam ex parte Sororum et potestatis civilis, quae apertis verbis 
conclamabant, Gallias fuisse Societatis incunabula ideoque numquam huius 
Societatis, ab ipsis semper adiutae, desertionem toleraturas, nihili aesti- 
mantes decretum fel. rec. Gregorii XVI Praedecessoris Nostri qui varia- 
tiones illas pro aliquo temporis spatio, experimenti loco, concesserat. Quid 
Magdalenae agendum in tanta animorum controversia? Sed tandem post 
quattuor annorum vicissitudines et dolorum seriem, in quibus patientiae, 
fortitudinis et caritatis virtutes Antistitae heroice effulsere, favente Deo, 
Pontificis Maximi Praedecessoris Nostri pervigil prudentia omnem con- 
troversiam praecidit; suo enim sapientissimo decreto mandavit, ut nulla 
amplius induceretur in Regulis variatio. Itaque, e medio ablata omni con- 
tentionis causa, procellae fluctibus domitis, pax et tranquillitas animis est 
restituta et Mater Barat, paullo post, haec verba Sororibus inscribere 
potuit: « Gratias Domino persolvamus pro cruciatibus, quos passae s8u- 
« mus; et agnoscamus, Crucem arborem esse vitae, a qua omnia bona 
« dimanant ». 

Post aliquod vero tempus gravior exsurgit dolor: difficultatum nume- 
rus percrebuit, quando princeps sodalitas Parisiensis translata fuit in aliam 
nobilem aptamque sedem, cui nomen vulgo Hétel Biron. Ex urbe Gra- 
tianopolitana, hac tempestate, Mater Barat Lutetiam Parisiorum reversa, 
auribus hausit noxiae calumniae vocem, cuius fallaciam numquam Reli- 
giosorum Ordinum historiae meminisse licuit. Improbi quidem homines 
asserebant Hétel Biron nihil aliud esse, nisi aedem splendidam atque 
opulentam, ubi magnae effingebantur matronae, quibus, posthabitis mu- 
lieris gravioribus officiis, suppeditabantur fatuae artis scientiaeque noti- 
tiae, nullam prorsus utilitatem agendi vitae rationi conferentes. Modera- 
tricis anima, cui tantummodo erat curae Iesu Christi honorem dilatare et 
hominum fovere salutem, quasi venenata sagitta vulnerata est; sed cito, 
ardentissimo zelo incensa, pravam iniuriam pro viribus reiecit, quae, facto- 
rum lumine, omnino falsa patuit, eo magis quod fundationum numerus in 
dies mirifice undique succresceret. Et profecto Beata Magdalena, cum 8. Te- 
resia comparari potest, ob plurimas domorum fundationes, in variis mundi 
plagis, Deo adiuvante, peractas. 

Romae, uti dictum est, iam bina Monasteria erant constituta, de quibus 
praefatus rec. me. Gregorius XVI Praedecessor Noster solemniter procla- 
mabat ea veluti bina propugnacula esse Urbis; idemque tanta benignitate 
Societatem a Sacro Corde complexus est, ut Matrem Sophiam, Romae, 
anno millesimo octingentesimo trigesimo secundo aegrotantem inviserit 
et cum illa suaviter disseruerit. Quam benignitatem et aestimationem 
Pius [X et ipse expressit, quotannis unam vel aliam ex inclytis hisce domi- 
bus visitando. Verum, si talis aestimatio et dilectio laetitiam suavissimam 
Magdalenae animo afferre poterant, crebriores contra urgebant aerumnae. 
Siquidem anno millesimo octingentesimo sexagesimo, bello per Italiam 
furente. Sororibus expulsis, duo monasteria Legifera Societatis Mater 
amisit, et pertimuit, ne bellum in Americae regionibus exortum, grave 
excidium domibus ibi post longos perdurosque labores erectis, pararet. 

At eius fortitudo fracta minime fuit et nihil potius sibi habuit, quam ut 
Religiosae Sorores iuventutem, non solum pietate, sed et profanis disci- 
plinis, temporibus et personis consentaneis, magis magisque excolerent. 
Itaque plurimas instituit Congregationes a Iesu Infante, a Iesu Corde, ab 
Aloisio Gonzaga, ab Angelis Custodibus, a S. Anna, a Maria Consolatrice 
nuncupatas, quibus puellarum mentes, a mundanis aversae, ad caelestia 
semper erigerentur. Et hic praetereundum non esse ducimus Filiarum 
Mariae Congregationum institutionem, in quibus, praeter nonnulla pietatis 
exercitia et caritatis opera, castimonia praesertim et modestia, inter cete- 
ras christianas virtutes, puellis mandantur; et neminem latet, quanto usui 
fuerit et ad praesens adhuc sit bonis familiarum moribus optima haec 
institutio. 

Numquam profecto dicendi finis fieret, si omnia recenseri velint quae 
virtutes omnes Dei famulae respiciunt; id tantummodo patet in omnibus 
sui status officiis usque ad ultimum vitae tempus, in ea claruisse emi- 
nentem prudentiam, incomparabilem iustitiam, ardentissimam caritatem 
et invictam fortitudinem, quas omnes non solum Moniales, sed et hesterni 
homines, scientia et pietate praeclari, admirati sunt et summis laudibus 
extulerunt. Et, ut speciatim aliquid de caritate in proximum innuatur, 
praeteriri illa nequit caritas quam Mater Barat in pauperes effudit, quos 
uti praedilectam Christi gregis portionem considerans, tamquam sollicita 
et amantissima Mater adamavit, eorum necessitatibus continuo prospi- 
ciendo, vestibus, cibis, lectulis aliisque clam illos iuvando; quod si Mona- 
sterii vires deficerent ad tot inopes sublevandos, subsidia a piis largi- 
toribus exquirebat. Intensiore ac maiore cura pauperibus sacerdotibus 
subveniendum curabat et praesertim egenis clericis alendis et erudiendis 
pecuniam suam largissime impendit, ut Christi Ecclesia locupletaretur 

sacerdotibus, qui Sacri Cordis Iesu cultum et honorem augerent latiusque 
propagarent. 

Non est ergo mirandum quod Deus suam hanc praeclarissimam Famu- 
lam, adhuc in vivis, complurium supernorum charismatum splendore illu- 
straverit: ipsa enim, saepe intimas hominum latebras scrutata, futura prae- 
novit; crebro a sensibus in divina abrepta apparuit et plurimos morbo 
laborantes sanavit. De quibus nonnulla breviter attingere liceat. Manus 
cuidam Sorori gravissimo morbo confectae imponens, statim illi vires 
restituit; animae in Purgatorio detentae, suffragiorum subsidio expostu- 
lantes, sibi frequenter apparent; in summa rerum inopia pecuniam multi- 
plicat; sacras Scripturas nullo conatu interpretatur; in ipsa bruta animan- 
tia imperium exercet, quae gratum animum benevolentiamque mirifice 
Moderatrici ostendunt. Alia huiusmodi, quibus Magdalenae sanctimonia 
plane confirmatur, enumerare supervacaneum aestimamus. 

Verum, post diuturnam aerumnarum seriem, perfractis poenitentiarum 
rigore corporis viribus, senio confecta (agebat enim octoginta quinque ae- 
tatis annos), in Parisiensi domo, vaticinatam a se ipsa horam adesse videns, 
Capitulum Generale convocavit, nihil praetermittens quod ad Societatis 
bonum et Sororum disciplinam verteret. Et in extremo eius vitae puncto, 
rursus humilitas Sophiae effulsit; nam proprio officio exonerari postulavit, 
ut ad obitum quieto animo se disponeret, ideoque Vicariam Generalem pro 
Instituti regimine in sui subsidium adlegit. Quibus peractis, Sorores in 
unum convenire iubet, eis obitus sui diem hisce verbis praenuncians: « Fi- 
« liolae iucundissimae, oportet ut ego vos extremo iungam amplexu: tres 
«enim post dies caelestia regna pergere mihi dabitur ». 

Vaticinio eventus respondit. Die enim vicesima secunda maii anni mille- 
simi octingentesimi sexagesimi quinti, cum matutinis horis, communibus 
pietatis exercitiis interfuisset, Missae sacro expleto, apopleptico morbo 
correpta est, sed, recuperatis sensibus, filias suas hortata, ut omnes ad Chri- 
sti Cordis honorem fovendum et ad Societatem provehendam se pro viri- 
bus darent, eis, serenitatem mentis adhuc servans, benedixit, fausta adpre- 
cando. Accitis illico medicis, ac spem nullam recuperandae valetudinis 
adesse pronuntiantibus, declaratum est, infirmitatem ad mortem redire. 

Die vigesima quinta mensis maii, idest tribus diebus post a praedictione. 
extremis Religionis subsidiis receptis et rec. me. Pii IX Apostolica Benedi- 
ctione refecta, die Iesu Christi in caelum ascendenti sacro, magno fervore 
Crucifixi imaginem deosculata, eamque saepe suo pectori superimponens, 
sese consocians infirmorum precibus recitantibus, mirabili pace Magdalena 
Sophia purissimam animam Deo reddidit. Illico ab eius facie tanta erupit 
tranquillitas, ut nemo obitum adverterit; confessarius ipse, qui morienti 

adstiterat, memoriae reliquit, caelestem splendorem adeo Sophiae vultum 
illustrasse, licet doloribus transfiguratum, ut affirmari posset imaginem 
insignis praedestinatae ipsam post obitum exhibuisse. 

Nulla interposita mora, inter Beatae Antistitae documenta repertum 
est eius spirituale testamentum iam mense aprili anno millesimo octin- 
gentesimo sexagesimo tertio exaratum, quo insignia virtutum praecepta 
Sororibus traduntur, spiritus ad Sacri Cordis Iesu gloriam diffundendam 
magnopere commendatur; venia culparum, suffragia pro Moderatricis 
anima expostulantur. 

Vix audita beati obitus notitia, plurimi christifideles ad cadaver invi- 
sendum accessere, quod tribus diebus expositum mansit, ut eorum pietati 
satisfieret. Et verae religionis signa omnes demonstrantes, eius patrocinium 
invocarunt, coronas precatorias, flores et sacra numismata exuviis appli- 
cando. Urgentior populi frequentia facta est, cum parentalia persoluta 
sunt; confertissima enim pauperum turba, quibus tot caritatis argumenta, 
omni vitae tempore, Magdalena attulerat, funebrem currum sponte comi- 
tata est, inter suspiria et fletus Monialium, puellarum et civium, adeo ut 
affirmari quidem possit, numquam alias Lutetiae Parisiorum visa fuisse 
tot amoris gratique animi testimonia. Exsequiis expletis, in sacello Deipa- 
rae Perdolenti sacro Matris Magdalenae Barat corpus exceptum, modestis- 
simo in hypogeo, tanquam in dormitionis loco quievit, quo frequens fide- 
lium peregrinatio properavit, sanctitatis humillimae mulieris famam aesti- 
mantium, illa 8. Bernardi verba in mentem revocantem: « Quanto humilior 
fueris, tanto te maior sequetur gloria ». Nec tamen, corpore humo tecto, 
tam beatae muiieris memoria periit; nedum enim in Europa, sed etiam in 
Americae regionibus famam sanctimoniae diffusam apud homines genere, 
doctrina et dignitate conspicuos, in dies augescentem ob caelestia prodigia, 
Deus penitus confirmavit, ex quibus nonnulla breviter innuamus. Princeps 
Burghesius, implorato Matris Magdalenae auxilio pro Heleia nuricula sua, 
prolem consequitur, cui nomen Camilla; Baldoina De Schutz ab insanabili 
tumore, obstupescente medico, liberatur; puella, nomine Nancy Blake- 
well, breviore pede impedita et acutissimo dolore cruciata, illico, Sophiae 
invocaia ope, ad sanitatem restituitur; cuiusdam sanatae pater, nullum 
pietatis indicium referens, ad bonam frugem reducitur; muta puella loqui- 
tur; paralyticus sanatur; puer, cui fractum brachium amputandum erat, 
illico ab huiusmodi periculo morboque incolumis evadit. Numquam vero 
finem faceret qui enarrare vellet peccatorum conversiones et multiplices 
sanationes in America patratas. Qua miraculorum copia in dies succre- 
scente, ad SS. Rituum Congregationem causa delata est, et die decima 
octava iulii anno millesimo octingentesimo septuagesimo nono, Causae 

relatore Emo ac Rmo Cardinali Raphaele Monaco La Valletta, Praefecto 
Emo et Rmo Cardinali Dominico Bartolini, Secretario S. R. Congrega- 
tionis Placido Ralli, fel. me. Leo XIII Praedecessor Noster Commissionem 
Introductionis Causae propria manu signare dignatus est. 

Processuum tabulis Ordinariis et Apostolicis rite expensis Pius Papa X 
Praedecessor Noster, Dominica VI post Epiphaniam anno millesimo non- 
gentesimo quinto solemniter pronuntiavit, Venerabilis Sophiae virtutes 
heroicum attigisse gradum. Postea instituta fuit actio de duobus specia- 
libus miraculis, quae per ipsam a Deo patrata ferebantur. Ipsorum primum 
accidit in Americana 8S. Ludovici urbe anno millesimo octingentesimo sexa- 
gesimo septimo. 

Maria Anna a [esu Bakewell, undecim annos nata, coepit coxalgia labo- 
rare, cruciarique doloribus acerbissimis, praesertim ob cruris turgorem 
cuius brevi excrevit longitudo. Morbus autem ab ipso sui exordio tam gra- 
viter eruperat, omnibusque remediis obstiterat, ut aut exspectanda mors 
esset aut membrorum perpetua deformitas. His in angustiis iustitutae sunt 
novendiales preces et Ven. Dei Servae Barat reliquiae quaedam cruri ae- 
grotantis appositae. Conceptam spem non fefellit eventus. Subito enim 
sopore correpta puella, quum noctem placidissime transegisset, mane lectuio 
surrexit integre perfecteque sanata. 

Miraculum alterum anno millesimo octingentesimo octogesimo secundo 
contigit in Urbe Riedemburg: Maria Klippel, e Sororibus Societatis a Sacro 
Corde Iesu, e non levi conatu in patrio vexillo super domus fastigio eri- 
gendo occasione visitationis Austriae Imperatoris, gravibus doloribus in 
ventris regione correpta est. Ingravescente in dies morbo, a medicis iudi- 
catum est de appendicite et perityphlite agi ex laceratione intestini, quod 
caecum nuncupatur. Tribus e postremo accessu elapsis mensibus, quum 
fractis viribus et macie consumpta Maria ad extrema esset perducia, per 
novendiales supplicationes imploratum est Ven. Dei Servae patrocinium. 
Necdum ultimus precationis excesserat dies, quum aegrota, quo temporis 
momento sacratissimum Christi Corpus recipiebat, illico se perfecteque 
salatam sensit. 

De quibus miraculis Dominica secunda Sacri Adventus, anno mille- 
simo nongentesimo septimo, praefatus rec. me. Pius X Praedecessor No- 
ster solemniter pronuntiavit: « Constare de duobus propositis miraculis ». 
Qui Dominica tertia post Epiphaniam, anno millesimo nongentesimo 
octavo pronuntiavit: « Tuto procedi posse ad Ven. Servae Dei Magdalenae 
Sophiae Barat Beatificationem ». Cuius Beatificationis solemnia in Basilica 
Vaticana peracta sunt die vicesima quarta maii anno millesimo nongen- 
tesimo octavo. 

Haud multum temporis a Beatificationis solemniis excesserat, quum 
Matris Magdalenae Sophiae suffragiis nova prodigia, divinitus patrata, 
praedicarentur. Vigilantissimus huiusce Causae postulator, Raphael Maria 
Virili, Archiepiscopus titularis Ptolemaiden., miracula, quae Sacrae Con- 
gregationi probarentur, exhibuit ad obtinendam Beatae Canonizationem. 

Respicit primum Sororem Mariam de Salm-Salm ex Instituto Sacri 
Cordis Iesu. E nobili familia orta Soror haec sanos parentes habuerat, 
quamvis mater tenuis esset valetudinis. Octo annorum aetate, exercitia 
equitationis plures per horas in deliciis habere solebat. Tribus post annis, 
eius mater lateralem spinae dorsualis deflexionem in eadem animadvertit. 
Quare familiae medicus orthopaedicum, ut aiunt, apparatum consuluit: 
quod per tres circiter menses parum profuit. Quindecim annos nata, ado- 
lescentula in educandatum Blumenthal ingressa est, ubi malum in dies 
ingravescere coepit. Quare medicus ei curationis domum consuluit; verum 
cum gravior fieret morbus, post tres hebdomadas, doctor ipse eam incura- 
bilem declaravit. 

Anno millesimo octingentesimo nonagesimo secundo, tamquam novi- 
tia inter Sorores Sacri Cordis Iesu admissa, in Instituto laboriosis exerci- 
tiis subiecta fuit, prouti sunt aulas Collegii quotidie verrere, aquarios 
ureceos in quinquaginta puellarum dormitoria transferre, atque alia id 
genus. Ex quo factum est, ut spinae dorsualis deflexionem Antistita in 
eadem novitia inspiceret, quae maioribus incommodis et doloribus affecta, 
ab expediendis omnibus consuetis officiis impediri visa est. Autumnali 
tempore, auno millesimo nongentesimo duodecimo, aegrota missa est in 
domum Jette, ubi Beatae Fundatricis Magdalenae Barat sacrae exuviae 
asservantur. Hic memorata Soror fidenter Dei Famulam invocavit, ut a 
Deo, non sanationem consequeretur, sed solummodo vires ad Communita- 
tis regulas servandas et sui officii munera adimplenda. Ad quam gratiam 
facilius obtinendam, intercessione eiusdem Famulae Dei, ipsa, quamvis 
maximo cum incommodo, per novem dies, hora quam regula praescribit, e 
lecto surgere statuit. 

Per sex dies, constituta hora e lectulo surrexit, sed adeo capitis dolore 
et virium debilitate laboravit, ut rursus Beatam orarit atque obsecra- 
verit. Postea oleo lampadis ante Fundatricis veneratas exuvias ardentis 
inuncta fronte, per mediam fere horam, minus oppressum dolore sensit 
caput et cuiusdam libri lectioni incumbere valuit. Septimo vero die, rursus 
ingravescente morbo, parum olei e lampade auferens, illoque pectus inun- 
gens, ad recumbendum se contulit, et illico altissimo somno est correpta. 
Hora quinta e lecto surgens, ex improviso animadvertit, extraordinariam 
accidisse mutationem; vim insuetam supervenisse sensit fracto corpori; 

indutam vestem breviorem factam respicit; brevi motus, qui prius diffi- 
ciles et impossibiles sibi exstiterant, absque ulla difficultate peragit et ad 
parvum Communitatis lacum, maxima cum facilitate remos agitans, navi- 
culam per aquas transvehit. Perfectam sanationem se adeptam esse sen- 
tiens, vertente die, nemine de hoc prodigio certiore facto, animi lae- 
titiam minime celans, flexis genibus humi procumbit et Fundatricem 
Matrem: sibi adstantem intuetur, gratesque illi fervidissimas ex animo 
persolvit. 

Concordans medicorum sententia hoc minime scientiae tribuendum, sed 
prodigio affirmavit; et confirmatum est perfectam et instantaneam sana- 
tionem Sororem de Salm-Salm fuisse assecutam. 

Paucis expeditur alterius prodigii narratio, quod eiusdem Beatae inter- 
cessione, omnipotens Deus patrare dignatus est: Soror Rosa Coyne, et 
ipsa e Societate Sacri Cordis Iesu, iuxta declarationem Doctoris Egan, qui 
aegrotam inspexerat, gravi pulmunari tuberculosi, absque ulla sanationis 
spe, laborabat. 

Horis vespertinis, die vigesima tertia maii, anno millesimo nongentesime 
decimo nono, sacellum monasterii Sacri Cordis in loco Manhattanville 
adivit, et uberiore fiducia Deum exoravit ut, intercedente eius famula Beata 
Magdalena Sophia Barat, se a tam diuturna ac molesta infirmitate libe- 
raret. Expletis precibus, fervidissimo amore conceptis, ipsa aegre in suum 
cubile revertitur, et se lecto recipiens, tranquillitatis somno, quo iam diu 
numquam refecta fuerat, iucundatur. Mane quam citissime e lecto surgens, 
antiqua morbi symptomata recessisse animadvertit. Protinus normalem 
Sororum vitam prosequuta, cibos commuunitatis absque ullo fastidio 
digerit; difficilioribus laboribus, quovis remoto incommodo, dat operam. 
Obstupescentibus Sororibus, prodigiosa huiusmodi sanatio, intercedente 
Beata Magdalena Sophia Barat, omnipotenti Deo, persolutis de more 
gratiarum actionibus, illico adscribitur. De utroque proposito miraculo die 
vigesima octava mensis decembris anno millesimo nongentesimo vigesimo 
quarto discussum fuit coram Nobis dubium et Nos ipsi decrevimus et 
solemniter pronuntiavimus: « Constare de duobus miraculis; de primo, 
« instantaneae et perfectae sanationis Sororis Mariae de Salm-Salm e Socie- 
« tate Sacri Cordis Iesu a scholiosi habituali quae ad insanabilem statum 
« pervenerat, deque altero instantaneae perfectaeque sanationis Sororis 
« Rosae Coyne, e Societate Cordis Iesu, a lethali phthysi ». 

Quod autem supererat, num scilicet ad summum fastigium honorum, 
quibus Ecclesia praeclariores filios suos, qui tanta gloria se dignos exhi- 
buerunt, augere solet, extolli tuto posset Beata Magdalena Sophia Barat, 
id in generalibus comitiis 8. R. Congregationis, die vigesima mensis ianua- 

rii huius anni, coram Nobis coactis expensum est, omnesque, qui ade- 
rant, unanimi suffragio tuto ad solemnem eius Canonizationem procedi 
posse responderunt. Nos tamen admonuimus superni luminis auxilium 
in tam gravi negotio, communibus fervidisque fusis Deo precibus, esse 
poscendum. 

Tandem, re maturius considerata, atque iterum caelesti lumine implo- 
rato, die octava februarii, Dominica in Septuagesima, huius anni, solemni- 
ter pronunciavimus: « Tuto procedi posse ad solemnem B. Magdalenae 
« Sophiae Barat Canonizationem ». 

Ut vero in tanto negotio iuris ordo servaretur, Praedecessorum Nostro- 
rum exemplis inhaerentes, primum dilectos filios Nostros S. R. E. Cardi- 
nales in Consistorio secreto, die trigesima mensis martii currentis anni 
habendo, sententiam eorum rogaturi, Nobis adesse iussimus. In quo vene- 
rabilis frater Noster Caietanus S. R. E. Cardinalis Bisleti Causae Relator 
novensilis Sanctae acta et miracula singillatim ac diserte Nobis et Cardi- 
nalibus exposuit, magnoque omnes studio incendit, ut Beata Magdalena 
Sophia Barat summis honoribus consecraretur. 

Paullo post, die videlicet secunda mensis aprilis eiusdem anni Consi- 
storium publicum celebratum est, et in eo cuncti, qui aderant Cardinales, 
de B. Magdalena Sophia disertissima oratione dilecti filii Antonii Burri, 
Nostrae Consistorialis Aulae Advocati, libenter audita, Nos ad causae 
huius legitimam definitionem uno ore sunt cohortati. 

Die vero vigesima secunda mensis aprilis proxime elapsi alterum Con- 
sistorium semipublicum habitum est, in quo non modo S. R. E. Cardi- 
nales, sed etiam venerabiles fratres Patriarchae, Archiepiscopi, Episcopi, 
ad hoc de mandato Nostro per litteras vocati, Nobis adfuerunt, qui, tum 
ex iis, quae in Consistorio publico gesta fuerant, tum ex authenticis docu- 
mentis S. R. Congregationis, de re tota certiores facti, in eamdem, in quam 
Patres Cardinales, unanimiter sententiam advenerunt. Cuius rei publica 
instrumenta a dilectis filiis Sedis Apostolicae Notariis confecta in tabulario 
Sacrorum Rituum Congregationis asservari mandavimus. 

Huic vero solemni Canonizationi in Vaticana Basilica celebrandae 
praefiximus diem vigesimam quartam huius mensis maii, et fideles ad pre- 
ces sumus etiam atque etiam hortati, iis praesertim in aedibus ingeminan- 
das in quibus publica augustissimi Sacramenti indicta esset adoratio, a 
Domino enixe rogantes ut Nobis in tanta solemnitate absolvenda Spiritus 
Paraclitus adesset et ipsi possent ab ea uberrimum fructum percipere. 

Cum autem faustissima dies illuxit, omnes tum saecularis, tum regu- 
laris cleri ordines, Romanae Curiae Praesules et Officiales, S. R. E. Cardi- 
nales, Patriarchae, Archiepiscopi et Episcopi, qui in Urbe aderant, in Vati- 

canam Basilicam magnifice exornatam convenerunt: quibus omnibus solemni 
supplicatione praeeuntibus, et Nos eamdem Basilicam ingressi sumus. 

Tunc venerabilis frater Noster Antonius S. R. E. Cardinalis Vico, Sacrae 
Rituum Congregationi Praefectus et Canonizationi huic procurandae prae- 
positus, perorante dilecto filio Vincentio Sacconi Nostrae Consistorialis Aulae 
Advocato, vota Nobis precesque detulit sacrorum Antistitum et universae 
Societatis Sacri Cordis Iesu, ut Beatam Magdalenam Sophiam Barat, eius- 
dem Societatis Fundatricem, virtutibus ac miraculis insignem, in Sanctorum 
numerum cooptaremus, una cum Beata Maria Magdalena Postel Virgine, 
Fundatrice Instituti Sororum Scholarum Christianarum a Misericordia. 
Quod quum instantius ac instantissime idem Cardinalis per praedictum 
Advocatum Consistorialem a Nobis postulasset, Nos, Paracliti Spiritus 
lumine implorato, deinde Beatae Mariae Virginis et Sanctorum omnium 
auxilio ferventer invocato: « Ad honorem Sanctae et Individuae Trini- 
« tatis, ad catholicae fidei incrementum et decus, auctoritate Domini 
« Nostri Iesu Christi, Sanctorum Apostolorum Petri et Pauli et Nostra, ma- 
« tura deliberatione, et Venerabilium Fratrum Nostrorum S. R. E. Cardina- 
« lium, Patriarcharum, Archiepiscoporum et Episcoporum consilio ac voto, 
« Beatam Magdalenam Sophiam Barat, Fundatricem Societatis Sororum a 
« Sacro Corde Iesu, sanctam esse et in Sanctorum cataloge adscribendam » 
decrevimus. Cui eodem decreto copulavimus Beatam Mariam Magdalenam 
Postel Virginem, Instituti Sororum Scholarum Christianarum a Miseri- 
cordia Fundatricem, eam quoque sanctitate praeclaram. Mandavimus etiam 
ut Sanctae Magdalenae Sophiae Barat memoria die vigesima quinta mensis 
maii recoleretur et in Martyrologium Romanum referretur. Gratiis deinde 
omnipotenti Deo actis, ad altare accessimus incruentum Sacrificium obla- 
turi, atque post Evangelicam lectionem quotquot aderant allocuti sumus,: 
laetantes in Domino, quod per humilitatem Nostram harum Caelitum 
gloriam manifestare dignatus est, atque hortantes ut novensilium San- 
ctarum patrocinium apud Dominum Nostrum Iesum Christum pro Ecclesia 
et christiana republica, tam diris agitata tempestatibus interponant. Ple- 
nariam tamdem indulgentiam impertiti sumus, atque Apostolicas hasce 
Decretales sub plumbo Litteras expediri mandavimus. 

Quae omnia certa scientia et Apostolicae potestatis plenitudine con- 
firmamus, roboramus, atque iterum statuimus, decernimus, universaeque 
catholicae Ecclesiae denunciamus, mandantes ut harum Litterarum trans- 
sumptis, etiam impressis, manu tamen alicuius notarii publici subscriptis 
ac sigillo alicuius viri in ecclesiastica dignitate constituti munitis, eadem 
prorsus tribuatur fides, quae hisce Litteris tribueretur, si exhibitae vel 
estensae forent. 

Nemini ergo has Litteras Nostras definitionis, decreti, mandati, rela- 
xationis, et voluntatis infringere, vel eis contraire liceat. Si quis vero 
temerario ausu hoc attentare praesumpserit, indignationem omnipotentis 
Dei ac beatorum Petri et Pauli, Apostolorum Eius, se noverit incur- 
surum. 

Datum Romae apud Sanctum Petrum, anno Domini millesimo non- 
gentesimo vigesimo quinto, die vigesima quarta mensis maii. 


8 Ego PIUS, Catholicae Ecclesiae Episcopus. 


Ego CareTanvus Episcopus Sabinensis Cardinalis DE Lal. 

68 Ego ANTONIUs Episcopus Portuensis et S. Rufinae Cardinalis Vico. 

68 Ego Ianvagius Episcopus Albanensis Cardinalis GRANITO PIGNATELLI 
DI BELMONTE. 

Ego Episcopus Veliternus Cardinalis 

8 Ego IoannEs Episcopus Tusculanus Cardinalis CAGLIERO. 


68 Ego Ioseps tituli SS. Ioannis et Pauli Presbyter Cardinalis FRanctca- 
NAvA DI BONTIFE. 

68 Ego RapHaEt tituli S. Praxedis Presbyter Cardinalis MERRY DEL VAL. 

Ego DeEsIDERATUS tituli 8. Petri ad Vincula Presbyter Cardinalis 
MERCIER. 

68 Ego Perrus tituli S. Laurentii in Lucina Presbyter Cardinalis Ga- 
SPARRI, a Secretis Status. 

68 Ego Franciscus tituli S. Pudentianae Presbyter Cardinalis BOURNE. 

S§ Ego GULIELMUS tituli S. Crucis in Hierusalem Presbyter Cardinalis 
VAN Rossum. 

8 Ego MICHAEL tituli S. Eustachii Presbyter Cardinalis LEGA. 

8 Ego AIDANUs tituli S. Mariae in Porticu Presbyter Cardinalis GASQUET. 

68 Ego fr. ANDREAS tituli' SS. Cosmae et Damiani Presbyter Cardinalis 
FRUEHWIRTH, Maior Poenitentiarius. 

64 Ego RAPHAEL tituli S. Hieronymi Illyricorum Presbyter Cardinalis 
SCAPINELLI DI LEGUIGNO. 

Ego Victortus AMADEUS titulo 8. Priscae Presbyter Cardinalis Ra- 
NUZZI DE BIANCHI. 

$3 Ego Franciscus tituli 8. Marcelli Presbyter Cardinalis RAGONESI. 

8 Ego MicHAEL tituli S. Anastasiae Presbyter Cardinalis DE FAULHABER. 

8 Ego Dionystus tituli SS. Nerei et Achillei Presbyter Cardinalis Dov- 
GHERTY. 

§& Ego FRAnciscus tituli 8S. Sabinae Presbyter Cardinalis VIDAL Y BaR- 
RAQUER. 

Ego Ioseph tituli SS. Quattuor Coronatorum Presbyter Cardi- 
nalis SCHULTE. 

& Ego Ioannes tituli 8. Susannae Presbyter Cardinalis BoNzANo. 

$8 Ego ALExIvs tituli S. Mariae de Victoria Presbyter Cardinalis CHARosT. 


Ego CareTanus Sanctae Agathae Protodiaconus Cardinalis BIsLEert. 
3 Ego Lupovicus 8. Mariae in Via Lata Diaconus Cardinalis BILLoT. 
8 Ego Camititus 8. Mariae Scalaris Diaconus Cardinalis LAURENTI. 

Ego IosepH 8. Nicolai:in Carcere Tulliano Diaconus Cardinalis Mort. 
#3 Ego Franciscus 8. Caesarii in Palatio Diaconus Cardinalis ERLE. 
Ego Atotstus 8S. Georgii ad Velabrum Diaconus Cardinalis SINcERO. 
$3 Ego AvuReEttius 8. Angeli in Foro Piscario Diaconus Cardinalis GALLI. 


O. Carp. CAGIANO 8 A. Carp. VICO 
S. R. BE. Cancellarius. Ep. Portuen. et 8. Rufinae, 8. R. C. Praefectus. 


Ioseph Wilpert, Decanus Coll. Proton. Ap.licorum. 
Ioannes Zani-Caprelli, Protonotarius Apostolicus. 
Loco Plumbi. 


Reg. in Cane, Apost. vol. XXXI, n. 16. 

CONSTITUTIONES APOSTOLICAE 


I 
MEDIOLANENSIS 


DE ERECTIONE IN COLLEGIATAM AD HONOREM ECCLESIAE PAROECTIALIS 
SANCTI IOSEPH IN CIVITATE SERENIO, ARCHIDIOECESIS MEDIOLANENSIS. 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Romani Pontifices, decori omnium ecclesiarum prospicientes, eas prae- 
sertim, quae animarum curam habent ac illos qui earumdem servitio addi- 
cti sunt, peculiaribus titulis et praerogativis condecorare consueverunt ad 
divini cultus splendorem augendum, ad cleri operam in sacro ministerio 
promovendam, ad populi devotionem excitandam. 

Quum itaque in urbe Serenio, vulgo Seregno, archidioecesis Mediola- 
nensis, incolarum numero et christianae vitae praxi conspicua, exstet eccle- 
sia paroecialis Sancto Ioseph, Beatae Mariae Virginis Sponso, dicata, satis 
ampla et mirifice exstructa, in qua a Praeposito Parocho, assistentibus sex 
sacerdotibus, quo par est cultu et decore, sacrae caeremoniae peraguntur, 
dilectus filius Noster Eugenius, tituli SS. Silvestri et Martini in Montibus, 
S. R. E. Presbyter Cardinalis Tosi, Archiepiscopus Mediolanensis, cupiens 
ut praefatae ecclesiae novus honoris titulus adiiciatur, supplices preces 
Nobis obtulit, ut memorata ecclesia paroecialis ad Collegiatae honorem et 
dignitatem eveheretur, in eaque Capitulum Collegiale constitueretur. Nos 
autem, attentis expositis ac omnibus mature perpensis, oblatas preces 
excipiendas censuimus. Quapropter, Apostolicae potestatis plenitudine, 
suppleto, quorum interest vel sua interesse praesumant, consensu, Capitu- 
lum Collegiale ad honorem in ecclesia Sancti Ioseph, in civitate Serenio, 
constituimus, et ipsam ecclesiam in Collegiatam ad honorem erigimus, 
cum omnibus iuribus ac privilegiis, quibus huiusmodi ecclesiae fruuntur 
et gaudent, sub tamen, quae sequuntur, modo et legibus. 

Capitulum constabit una Dignitate et sex Canonicatibus, videlicet: 
I. Praepositura paroeciali, quae erit unica Capituli Dignitas. IIT. Beneficio 
curato sub titulo S. Ambrosii. III. Beneficio curato sub titulo S. Victo- 
ris Martyris. IV. Beneficio sub nomine Beatae Virginis Mariae de septem 
doloribus. V. Beneficio sub titule 8. Ioseph Sponsi B. V. Mariae. VI. Bene- 
ficio sub titulo de Ssmo Rosario. VII. Beneficio a Gomphalone vocato. 

Pro prima hac vice Praepositus, proindeque Capituli Dignitas, consti- 
tuitur dilectus filius Henricus Ratti, hodiernus parochus ecclesiae 8. Io- 
seph ; Canonici autem renuntiantur sex sacerdotes, qui praebendas, quas 
supra memoravimus, modo obtinent. In posterum vero nominationes iuxta 
ius commune fient. Pariter ad tramitem iuris sunt amovibiles Praepositus 
et Canonici eodem modo ac ceteri parochi et vicarii cooperatores, ita 
nempe ut nullam ulteriorem stabilitatem accipiant ex dignitatis et cano- 
nicatus honore quo sunt aucti, et statim ac ab officio, quod obtinent, de- 
cedunt, hoc ipso a praepositura vel canonicatu decadunt. 

Quoad praecedentiam, post Praepositum Parochum, Canonici sequun- 
tur iuxta prioritatem captae beneficii possessionis. 

Praepositus praeter ea, quae ad eum pertinent tamquam Parochum, 
nempe curandi ea omnia, quae ad statum tum religiosum tum materialem 
ecclesiae spectant, munere praefecti sive in choro, sive in omnibus conven- 
tibus capitularibus fungetur. Ceteri singuli Canonici, praeter onus implendi 
ea omnia, quae in tabulis fundationis beneficiorum continentur, in primis 
quae ad animarum curam attinent, una cum Praeposito, chorali servitio 
incumbere debent. Hoc autem non erit quotidianum, cum omnes capitu- 
lares variis muneribus in paroecia fungantur, sed ea ratione ordinatum, 
prout statuetur in constitutionibus a Capitulo conficiendis et ab Archie- 
piscopo adprobandis. Omnes autem et singuli fruentur fructibus praeben- 
darum, quas quisque obtinet. Pro constituenda vero massa distributio- 
hum, quotannis Praepositus libellas sexcentas, singuli Canonici libellas 
tercentas deponent; quae, iuxta normas in constitutionibus definiendas, 
praesentibus in choro attribuentur, duplici portione Praeposito adsignata. 
Qui vero abfuerint dum officiis paroecialibus vel muniis proprio bene- 
ficio inhaerentibus vacant, uti legitime impediti habeantur et distribu- 
tiones percipiant. 

Servatis privilegiis, quibus in praesens Praepositus gaudet, ipsius Prae- 
positi et Canonicorum insignia erunt rochetum cum manicis rubino colore 
subsutis et mozeta eiusdem coloris. Ea gestare poterunt exclusive in sacris 
caeremoniis quibus intersit Capitulum. 

Praesentes autem Litteras et in eis contenta quaecumque, etiam ex eo, 
quod quilibet, quorum interest, vel sua interesse praesumant, auditi non 
fuerint ac praemissis non consenserint, etiam si expressa, specifica et indi- 
vidua mentione digni sint, nullo unquam tempore de subreptionis, vel 
obreptionis, aut nullitatis vitio, seu intentionis Nostrae, vel quolibet alio, 
licet substantiali et inexcogitato, defectu notari, impugnari vel in contro- 
versiam vocari posse; sed eas, tamquam ex certa scientia et potestatis 
plenitudine factas et emanatas, perpetuo validas exsistere et fore, suosque 

plenos et integros effectus sortiri et obtinere, atque ab omnibus ad quos 
spectat inviolabiliter observari debere, et si secus super his a quocumque, 
quavis auctoritate, scienter vel ignoranter contigerit attentari, irritum 
prorsus et inane esse et fore volumus et decernimus. 

Hisce omnibus ut supra dispositis, ad eadem omnia exsecutioni man- 
danda deputamus dilectum filium Nostrum Eugenium, tituli SS. Silvestri 
et Martini in Montibus, 8S. R. E. Presbyterum Cardinalem Tosi, Archie- 
piscopum Mediolanensem, cum facultatibus necessariis et opportunis ut per 
se, vel per alium virum, in officio vel ecclesiastica dignitate constitutum, 
ad hoc subdelegandum, ea omnia facere ac decernere possit, quae ad prae- 
missorum exsecutionem pertinent, iniuncto onere ad Sacram Congregatio- 
nem Consistorialem intra sex menses, a praesentibus Litteris datis com- 
putandos, authenticum exemplar transmittendi peractae exsecutionis. 

Volumus autem et mandamus, ut harum Litterarum transumptis, etiam 
impressis, manu tamen alicuius notarii publici subscriptis, et sigillo ali- 
cuius viri in officio vel ecclesiastica dignitate constituti munitis, eadem 
prorsus tribuatur fides in iudicio et extra illud, quae hisce Litteris tribue- 
retur, si originaliter exhibitae vel ostensae forent. 

Non obstantibus regulis in synodalibus, provincialibus, generalibus uni- 
versalibusque Conciliis editis, specialibus vel generalibus constitutionibus 
et ordinationibus Apostolicis, et quibusvis aliis Romanorum Pontificum 
praedecessorum Nostrorum dispositionibus, ceterisque contrariis quibus- 
cumque. 

Nemini ergo, quae hisce Litteris Nostris erectionis, evectionis, conces- 
sionis, derogationis, statuti, mandati ac voluntatis Nostrae decreta sunt 
infringere vel eis contraire liceat. Si quis autem, ausu temerario, hoc at- 
tentare praesumpserit, indignationem omnipotentis Dei ac beatorum Petri 
et Pauli, Apostolorum Eius, se noverit incursurum. 

Datum Romae apud Sanctum Petrum, anno Domini millesimo non- 
gentesimo vigesimo quarto, die quarta mensis novembris, Pontificatus 
Nostri tertio. 


O. Carp. CAGIANO, 63 C. Carp. DE LAI, Episc. Sabinen., 
8. R. E. Cancellarius. 8S. OC. Consistorialia Secretarius. 


Ioseph Wilpert, Decanus Coll. Proton. Apost. 
Dominicus Spolverini, Protonotarius <A postolicus. 
Loco §8 Plumbi. 


Reg. in Cane. Ap., vol. XXX, n. 57. 

II 


PORTORICENSIS 


DISMEMBRATIONIS ET ERECTIONIS DIOECESIS PONCENSIS 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Ad sacrosancti Apostolatus officium Nobis, divina dispositione, com- 
missum, pertinere dignoscimus dioeceses per orbem dividere et erigere, 
prout christifidelium utilitas atque temporum et locorum circumstantiae 
requirunt. 

Portoricensis dioecesis, tum incolarum frequentia, tum negotiorum gra- 
vitate, adeo, postremis his temporibus, crevit, ut omnibus fidelium suorum 
necessitatibus sublevandis impar omnino fieret eius Ordinarius; qui proinde 
de huius dioeceseos dismembratione aliusque, intra eiusdem fines, ere- 
ctione, a Nobis petenda, semel ac iterum, cogitavit. Cum autem in prae- 
senti media ad haec necessaria praesto essent, nec possent diutius huius 
gerendae rei consilia differri, quin bonum spirituale fidelium huius dioe- 
ceseos magis in dies laederetur; idem Ordinarius a Nobis suppliciter petiit, 
ut optatam dismembrationem et erectionem decerneremus. Itemque, una 
cum Ordinario Rosensi, a Nobis insuper expostulavit, ut insulae quae 
Virgines dicuntur, quaeque in praesenti ad dioecesim Rosensem perti- 
nent, veteri cathedrali Ecclesiae Portoricensi tribuerentur; quo praestan- 
tius harum insularum incolis consuli posset. 

Quare Nos, audito prius favorabili voto Nostri Apostolici Delegati, 
oblatas Nobis preces excipere minime dubitavimus. De consulto igitur 
venerabilium fratrum Nostrorum 8. R. E. Cardinalium Sacrae Congrega- 
tioni Consistoriali praepositi, et suppleto, quatenus opus sit, quorum intersit 
vel sua interesse praesumant, consensu, prae oculis quoque habentes quae 
in Apostolicis sub plumbo Litteris diei vigesimae septimae mensis aprilis 
anni Domini millesimi octingentesimi nopagesimi secundi Nobis ac Roma- 
nae Ecclesiae hac de re reservantur, Apostolica auctoritate a dioecesi Por- 
toricensi sequentes distrahimus paroecias vulgo Adjuntas, Aguada, Agua- 
dilla, Aibonito, Aniasco, Arroyo, Gudnica, Barranquitas, Cabo Rojo, Coamo, 
Guayama, Guayanilla, Hormigueros, Las Marias, Jayuya, Juana Diaz, 
Lajas, Maricao, Manuabo, Mayaguez, Moca, Patillas, Peiuelas, Ponce, 
Rincon, Sabana Grande, Salinas, San German, San Sebastian, Santa Isabel, 
Utuado, Villalba, Yauco. Intra quarum paroeciarum fines novam dioecesim, 

Ponecensem nuncupandam, erigimus. Huius novae dioeceseos fines iidem - 
erunt ac fines paroeciarum, quibus ipsa constituta est. 

Sedem autem et cathedram episcopalem huius dioeceseos erigimus 
in urbe vulgo Ponce, ® qua nomen dioecesis mutuatur, eamque idcirco 
ad civitatis episcopalis fastigium evehimus; ecclesiam paroecialem ibi- 
dem exsistentem, Beatae Mariae Virgini de Guadalupe dicatam, ad Cathe- 
dralis statum et dignitatem pariter evehimus et extollimus, precario tamen 
modo, sub eodem nomine et invocatione, iuribus et officiis paroecialibus 
in iisdem aedibus, uti antea, servatis, simulque ipsi et eius pro tempore 
Episcopis tribuimus honores, insignia, favores, gratias, privilegia et iura, 
quibus aliae cathedrales Ecclesiae earumque Antistites in America Latina, 
iure communi vel legitima consuetudine, pollent et fruuntur. 

Ipsam insuper Cathedralem Ecclesiam Nobis ac Apostolicae Sedis 
immediate subiicimus. 

Quum autem temporum adiuncta prohibeant, quominus in praesenti 
Capitulum Canonicorum instituatur, iubemus ut, loco canonicorum, dioe- 
cesani consultores, ad normam canonis 423 et sequentium Codicis iuris 
canonici, eligantur. 

Mandamus insuper ut, quam primum fieri poterit, saltem parvum Semi- 
narium dioecesanum, iuxta eiusdem Codicis dispositiones et regulas a 
Sacra Congregatione de Seminariis traditas, erigatur; itemque mandamus 
ut, dioeceseos sumptibus, duo delecti iuvenes, aut in praesenti saltem 
unus, ad Pontificium Collegium Pium Latinum Americanum de Urbe, non 
intermissa vice, mittantur. 

Quod autem attinet ad huius Ecclesiae administrationem et regimen, 
ad Vicarii Capitularis, seu Administratoris sede vacante, electionem, ad 
clericorum et fidelium iura et onera, servanda iubemus, quae sacri cano- 
nes decernunt. 

Quod vero ad clerum in particulari spectat, statuimus ut, statim ac 
dioeceseos erectio facta fuerit, eo ipso sacerdotes Ecclesiae illi adscripti 
censeantur, in cuius territorio legitime exstant. 

Episcopalem autem mensam constituent: sex millium dollariorum 
summa, a veteris Portoricensis Ecclesiae bonis quotannis detrahenda, 
Curiae emolumenta et ceterae oblationes, quae a fidelibus, in quorum. 
bonum dioecesis erecta est, praeberi solent, praeter eas, quae iam ad hoc 
collectae sunt. 

Insuper Nos Insulas quas Virgines vocant, a dioecesi Rosensi distra- 
himus, easque attribuimus veteri Ecclesiae Portoricensi, quae posthac 
non amplius Portoricensie tantum, sed ab urbe Sancti Ioannis, eiusdem 
dioeceseos sede, Sancti Ioannis Portoricensis appellabitur. 

Ineolas igitur harum insularum Apostolica auctoritate ab Ordinarii 
Rosensis iurisdictione solvimus, ac Sancti Ioannis Portoricensis Ordinario 
subiicimus. 

Curet igitur Rosensis Ordinarius ut, quam primum fieri poterit, acta 
omnia et documenta, praedictas insulas respicientia, cancellariae dioece-. 
seos Sancti Ioannis Portoricensis tradantur. Et praesertim sacerdotes. qui 
ibi legitime exstant, huic dioecesi adscripti censeantur actu ipso, quo Apo- 
stolicae hae Litterae exsecutioni mandantur. 

Praecipimus pariter Ordinario Sancti Ioannis Portoricensis, ut acta et 
documenta dioecesim Poncensem respicientia eiusdem dioecesis cancel- 
lariae tradenda curet ut in archivo serventur. 

Quae autem hisce Litteris, Apostolica auctoritate, a Nobis decreta sunt, 
nulli homini, ullo unquam tempore, infringere aut iis repugnare vel quo- 
modolibet contraire liceat. Si quis, quod Deus avertat, hoc attentare 
praesumpserit, sciat obnoxium se evasurum esse poenis a sacris canonibus 
contra obsistentes exercitio ecclesiasticae iurisdictionis statutis. 

Ad haec omnia exsecutioni mandanda deputamus dilectum filium Libe- 
ratum Tosti, Auditorem Delegationis Apostolicae in Insulis Cubae et Portus- 
rici, eique necessarias huic negotio facultates tribuimus, etiam subdele- 
gandi alium virum in ecclesiastica dignitate constitutum, ac definitive 
sententiam dicendi de quavis occurrente difficultate vel oppositione, impo 
sito eidem onere ad Sacram. Congregationem Consistorialem, infra sex 
menses @ data praesentium computandos, fidem, authentica forma exara- 
tam, absolutae exsecutionis huius Nostri mandati transmittendi. 

Decernimus denique has praesentes Litteras valituras, contrariis quibus- 
libet, etiam peculiari et expressa mentione dignis, minime obstantibus. 

Datum Romae apud Sanctum Petrum, anno Domini millesimo non- 
gentesimo vigesimo quarto, die vigesima prima mensis novembris, Ponti- 
ficatus Nostri tertio. 


O. Carp CAGIANO,  C. Carp. DE LAI, Episc. Sabinen., 
8. R. EB. Oancellarius. S. C. Consistorialis Secretarius. 


Ioseph Wilpert, Decanus Coll. Proton. Apost. 


Dominicus Spolverini, Protonotarius <A postolicus. 
Loco 8 Plumbi. 


Reg. in Cane. Ap., vol. XXX, n. 58. 

LITTERAE APOSTOLICAE 


I 


SEPARATO TERRITORIO E VICARIATU APOSTOLICO DE « CHANGSHA » ERIGI- 
TUR PRAEFECTURA APOSTOLICA DE « YUNGCHOWFU » IN SINIS. 


PIUS PP. XI 


Ad futuram rei memoriam. — In omnes catholici orbis regiones, licet 
longo terrarum marisque tractu seiunctas, ex hac divi Petri Principis 
Apostolorum cathedra, tamquam sublimi e specula, oculos mentis Nostrae 
convertimus, et quae in ipsis ad maiorem Dei gloriam popilique aeternam 
salutem bene, prospere feliciterque Nobis eventura videntur, ut sollicito 
studio decernamus Nos monet supremi Apostolatus divinitus Nobis com- 
missum officium. Iamvero cum venerabilis frater Ioannes P. Mondaini, 
Episcopus titularis Synaitanus et Vicarius Apostolicus de Changsha (olim 
Hunan meridionali) in Sinis, Nos flagitaverit ut, ob nimiam latitudinem, 
in duas partes divideretur suae iurisdictionis territorium, novaque proinde 
Missio erigeretur, Nos, collatis consiliis cum VV. FF. NN. 8. R. E. Cardi- 
nalibus negociis Propagandae Fidei praepositis, audito favorabili voto 
venerabilis fratris Celsi Costantini, Archiepiscopi titularis Theodosiensis, 
Apostolici in Sinis Delegati, omnibusque rei momentis attente perpensis, 
superenunciati Praesulis precibus benigne annuendum esse existimavimus. 
Quare, motu proprio atque ex certa scientia et matura deliberatione No- 
stris, deque apostolicae Nostrae potestatis plenitudine, praesentium te- 
nore a vicariatu apostolico de Changsha seiungimus sive dismembramus 
territorium complectens quatuor praefecturas civiles de Yungchowfu, 
Paokinjfu, Kueiyangchow, Tsinchow, quodque ad meridiem limitatur pro- 
vinciis civilibus de Kuamtom et de Kuamsi, ad occidentem a provincia 
civili de Kuiceu, ad septentrionem a praefectura apostolica de Shenchow, 
denique ad orientem a reliqua parte vicariatus de Changsha. Hoc autem 
territorium, sic per praesentes separatum sive dismembratum, eadem Nostra 
auctoritate, praesentium tenore, in praefecturam apostolicam erigimus, ab 
urbe Yungchowfu appellandam, eandemque Ordinis Fratrum Minorum 
curis concredimus. 

Haec statuimus, decernentes praesentes Litteras firmas, validas atque 
efficaces semper exstare ac permanere, suosque plenos atque integros 
effectus sortiri atque obtinere, illisque ad quos pertinent sive pertinere 
poterunt, nunc et in posterum, amplissime suffragari; sicque rite iudi- 

candum esse ac definiendum, irritumque ex nunc et inane fieri, si quidquam 
secus, super his, a quovis, auctoritate qualibet, scienter sive ignoranter, 
attentari contigerit. Non obstantibus Apostolicis constitutionibus et ordi- 
nationibus, ceterisque contrariis quibuscumque. 

Datum Romae apud Sanctum Petrum, sub anulo Piscatoris, die xm 
mensis maii anno MDCCCCXXV, Pontificatus Nostri quarto. 


P. CARD. GASPARRI, a Secretis Status. 


II 


NOVI STATUUNTUR FINES VICARIATIBUS DE BIRMANIA ORIENTALI ET SEPTEN- 

TRIONALI. 

PIUS PP. XI 

Ad futuram rei memoriam. — In omnes orbis catholici partes oculos 
mentis Nostrae convertimus ex apostolico Nobis divinitus commisso 
munere et quae rei sacrae procurationi melius gerendae expediant, sollicito 
studio decernere. satagimus. Iamvero cum venerabilis frater Emmanuel 
Sagrada, Episcopus titularis Hirinensis et Vicarius Apostolicus de Birmania 
orientali, Nos instanter flagitaverit ut sua iurisdictio Apostolica auctori- 
tate extenderetur etiam ad territorium complectens status Shan meridio- 
nales et illam partem districtus de Jamethin usque ad vigesimum gradum 
latitudinis borealis, quae subdivisio de Pyinmana appellatur, quod ter- 
ritorium pertinet ad vicariatum de Birmania septentrionali; Nos, collatis 
consiliis cum VV. FF. NN. 8S. R. E. Cardinalibus negociis Propagandae 
Fidei praepositis habitoque favorabili consensu et voto venerabilis fratris 
Eugenii Caroli Foulquier, Episcopi titularis Corydallen. et Vicarii Apostolici 
de Birmania septentrionali, omnibus rei momentis attento studio perpen- 
sis, praecipuum in finem ut regionis illius evangelizationi facilius provi- 
deatur, precibus superenunciati Vicarii annuendum libenter existimavi- 
mus. Quae cum ita sint, motu proprio atque ex certa scientia et matura 
deliberatione Nostris deque apostolicae Nostrae potestatis plenitudine, 
praesentium tenore, e vicariatu de Birmania septentrionali seiungimus sive 
dismembramus territorium complectens status Shan meridionales et illam 
partem districtus de Jamethin usque ad vigesimum gradum latitudinis 
borealis, quae appellatur subdivisio de Pyinmana, idemque territorium 
sic seiunctum sive dismembratum unimus vicariatui de Birmania orientali. 

Haec praecipimus, mandamus, decernentes praesentes Litteras Nostras 
firmas, validas atque efficaces semper exstare ac permanere, suosque plenos 
ac integros effectus sortiri et obtinere, illisque ad quos pertinent sive perti- 

nere poterunt, amplissime suffragari; sicque rite iudicandum esse ac defi- 
niendum, irritumque ex nunc et inane fieri, si quidquam secus, super his, 
@ quovis, auctoritate qualibet, scienter sive ignoranter attentari contigerit. 
Non obstantibus contrariis quibuslibet. 

Datum Romae apud Sanctum Petrum, sub anulo Piscatoris, die XII 
mensis maii anno MDCCCCXXV, Pontificatus Nostri quarto. 


P. CaRp. GASPARRI, a Secretis Status. 


DISMEMBRATO TERRITORIO E PRAEFECTURA APOSTOLICA DE « KATANGA », 
ERIGITUR PRAEFECTURA APOSTOLICA DE « LUAPULA SUPERIORE », IN 


CONGO BELGICO. 
PIUS PP. XI 


Ad futuram rei memoriam. — Supremi apostolatus officium Nobis 
divinitus commissum postulat ut ea sollicito studio decernamus, quae catho- 
lico nomini aeternaeque fidelium saluti bene, prospere feliciterque eveniant. 
Iamvero, ut in ea Congi Belgici missione, ubi in praesens praefectura apo- 
stolica de Katanga exsistit, uberiores valeant proferri salutis fructus, cum 
peropportunum visum fuerit consilium a memorata praefectura eam terri- 
torii partem separare quae vertit ad meridiem, Nos, omnibus rei momen- 
tis sedulo perpensis cum VV. FF. NN. 8. R. E. Cardinalibus negotiis 
Propagandae Fidei praepositis, haec quae infra scripta sunt decernenda 
existimavimus. Nimirum, motu proprio atque ex certa scientia et matura 
deliberatione Nostris deque apostolicae Nostrae potestatis plenitudine, prae- 
sentium tenore, a praefectura apostolica de Katanga in Congo Belgico eam 
territorii partem separamus sive dismembramus, quae vertit ad meridiem, 
ubi iam diu sodales e Pia Societate S. Francisci Salesii adlaboraverunt, et 
in ea, similiter auctoritate Nostra, novam praefecturam apostolicam consti- 
tuimus appellandam de Luapula superiore, quam a praefectura de Katanga 
sequentibus confiniis seiungi iubemus. Incipiente ab occidente linea e loco 
vulgo Baya nuncupato, deinde a cursu fluminis Mabaya usque ad suum 
confluentem Munama, deinde linea recta usque ad Kasubu, deinde e limi- 
tibus suburbanae circumscriptionis civitatis Elisabethville et de I’ Etoile 
du Congo usque ad flumen Suano ad suum transitum e via de Kasenga, 
deinde e via de Kasenga usque ad limites septentrionales de la chefferie, 
vulgo de Kibuye nuncupata, deinde e limitibus huius chefferie usque ad 
illam de Sapwe et denique ex hoc loco linea recta usque ad confluentem 
fluminis Kasenga et de Luapula. Huius autem novae praefecturae de 

Iuapula superiore regimen et curam, praesentium vi, committimns religio- 
sis viris e Pia Societate S. Francisci Salesii. 

Haec statuimus, decernentes praesentes Litteras firmas, validas atque 
efficaces semper exstare ac permanere, suosque plenos atque integros effe- 
ctus sortiri atque obtinere, illisque ad quos pertinent sive pertinere pote- 
runt, nunc et in posterum, amplissime suffragari; sicque rite iudicandum 
esse ac definiendum, irritumque ex nunc et inane fieri, si quidquam secus, 
super his, a quovis, auctoritate qualibet, scienter sive ignoranter, attentari 
contigerit. Non obstantibus Apostolicis constitutionibus et ordinationibus, 
ceterisque contrariis quibuscumque. 

Datum Romae apud Sanctum Petrum, sub anulo Piscatoris, die XII 
mensis maii anno MDCCCCXXV, Pontificatus Nostri quarto. 


P. CARD. GASPARRI, a Secretis Status. 


IV 


IMMUTATUR NOMEN VICARIATUS APOSTOLICI OLIM DE « UNJANYEMBE », IN 


AFRICA CENTRALI. 
PIUS PP. XI 


Ad futuram rei memoriam. — Cum venerabilis frater Henricus Léo- 
nard, e Missionariis Africae, Episcopus titularis'Tipasitanus et Vicarius Apo- 
stolicus de Unjanyembé, in Africa centrali, variis de causis, nuper postula- 
verit ut nomen dictae Missionis loco de Unjanyembé ex nunc de Tabora 
nuncupetur, Nos, collatis consiliis cum VV. FF. NN. 8. R. E. Cardinalibus 
negotiis Propagandae Fidei praepositis omnibusque rei momentis sedulo 
studio perpensis, votis his concedendum benigne existimavimus. Quamob- 
rem, apostolica Nostra auctoritate, praesentium tenore praecipimus ut 
vicariatus apostolicus de Unjanyembé, in Africa centrali, in posterum de 
Tabora appelletur. 

Haec volumus, decernentes praesentes Litteras firmas, validas atque 
efficaces semper exstare ac permanere, suosque plenos atque integros effe- 
ctus sortiri atque obtinere, illisque, ad quos spectant sive spectare pote- 
runt, plenissime suffragari; sicque rite iudicandum esse ac definiendum, 
irritumque ex nunc et inane fieri si quidquam secus super his, a quoquam, 
auctoritate qualibet, scienter vel ignoranter attentari contigerit. Contrariis 
non. obstantibus quibuslibet. 

Datum Romae apud Sanctum Petrum, sub anulo Piscatoris, die XIII 
mensis maii anno MDCCCCXXV, Pontificatus Nostri quarto. 


P. CARD. GASPARRI, a Secrctis Status. 

TITULO ET PRIVILEGIIS BASILICAE MINORIS HONESTATUR ECCLESIA CATHE- 
DRALIS CAMPANIENSIS SUB TITULO « REGINAE PACIS ». 


PIUS PP. XI 


Ad perpetuam rei memoriam. — Inter praestantiores sacras aedes 
quibus Lucania nobilitatur, iure meritoque accensenda est ecclesia cathe- 
dralis in honorem B. Mariae Virginis, sub titulo « Reginae Pacis», Deo 
dicata in civitate ac dioecesi Campaniensi. Fertur autem ecclesiam hanc 
originem suam duxisse ex eo quod, vertente saeculo abhinc sexto, die 
octava mensis septembris, in qua festum agitur Nativitatis Virginis Mariae, 
cives Campanienses ad quaestionem discutiendam coadunati, orta acer- 
rima inter populum et proceres contentione circa locum erigendi templi, 
utrum in regione urbis superiore an inferiore, vocem audierint de caelo mire 
clamantem « Pax! Pax! Pax! ». Quod prodigium, Deiparae tributum, omni 
dissidio finem illico imposuit. Pace igitur effecta atque omnibus iurgiis et 
simultatibus oblitteratis, de unanimi consensu posita fundamenta sunt, in 
regione superiore civitatis, templi sub titulo Mariali Reginae Pacis, quod 
@ fel. rec. Leone PP. X, Praedecessore Nostro, in ecclesiam conlegiatam 
constitutum, Anno Sancto MDxxv per Litteras Apostolicas sub plumbo, 
datas a Clemente PP. VII, rec. mem. Praedecessore item Nostro, ad titulum 
et dignitatem cathedralis evectum est. Nunc autem, cum Dignitates et 
Canonici ipsius venerabilis templi Capituli Nos rogaverint ut hoc Anno 
pariter Sancto, labente quarto centenario a dicta erectione in cathedralem, 
ipsam aedem Reginae Pacis ad Basilicae minoris dignitatem evehere di- 
gnemur, Nos, probe noscentes enunciatum templum, generosis civium lar- 
gitionibus iuxta formam Patriarchalis Basilicae Vaticanae Sancti Petri ex- 
structum, copiosa ac praedivite sacra supellectile pollere, necnon pluribus 
indulgentiis ac privilegiis ab hac Sancta Sede concessis, insignibus Sancto- 
rum relliquiis et divini cultus sacrarumque functionum splendore illustrari, 
simul animo repetentes Decessorem Nostrum Benedictum XV ipsum am- 
plificasse, ut post immanis belli tumultus auspicata tandem hominibus 
pax arrideret, optatis his annuendum ultro libenterque existimavimus. 
Quae cum ita sint, amplissimo quidem suffragio permoti Archiepiscopi Epi- 
scopi Campaniensis, vota simul excipientes municipii et cuiusvis ordinis 
civium Campaniensium, collatis consiliis cum venerabili fratre Nostro 
Antonio S. R. E. Cardinali Vico, Episcopo Portuensi et Sanctae Rufinae, 
Sacrorum Rituum Congregationi Praefecto, apostolica Nostra auctori- 

tate, praesentium vi perpetuumque in modum ecclesiam cathedralem 
dioecesis Campaniensis Deiparae Virgini Mariae sub invocatione Reginae 
Pacis consecratam ad titulum et dignitatem Basilicae minoris evehimus 
illique privilegia omnia atque honorificentias tribuimus, quae minoribus 
Almae huius Urbis Basilicis de iure competunt. 

Haec concedimus, decernentes praesentes Literas firmas, validas atque 
efficaces iugiter exstare ac permanere; suosque plenos atque integros effe- 
ctus sortiri et obtinere; illisque ad quos pertinent sive pertinere poterunt 
nune et in posterum amplissime suffragari; sicque rite iudicandum esse 
ac definiendum, irritumque ex nunc et inane fieri, si quidquam secus super 
his, a quovis, auctoritate qualibet, scienter sive ignoranter, attentari conti- 
gerit. Non obstantibus contrariis quibuscumque. 

Datum Romae apud Sanctum Petrum, sub anulo Piscatoris, die xIx 
mensis maii anno MDCCCCXXV, Pontificatus Nostri quarto. 


P. CaRD. GASPARRI, a Secretis Status. 


EPISTOLA 


AD VIRUM EMUM VINCENTIUM, EPISCOPUM OSTIENSEM ET PRAENESTINUM, 
8. RB. E. CARD. DECANUM VANNUTELLI: DE DIOECESANO EUCHARISTICO 
CONVENTU PROPEDIEM HABENDO DEQUE VICESIMO QUINTO ANNO EPI- 
SCOPATUS FELICITER EXPLETO. 


Venerabilis frater Noster, salutem et apostolicam benedictionem. — 
Annum quintum ac vicesimum, postquam dioecesim natalem tuam, data 
tibi optione, gubernandam suscepisti, clerus populusque Praenestinus tem- 
perare profecto non potest quin pio gratoque animo commemoret. Quodsi 
ob rerum gestarum gravitatem, ob singulares ingenii animique laudes, immo 
ob ipsam extremae senectutis viriditatem, magnam tui admirationem 
plerisque iniicis, numquid minorem gregi tuo commoves, qui experiundo 
novit, praecipuas cogitationes curasque Pastoris sui in se esse conversas? 
Quandoquidem vero voluimus talem rei faustitatem hisce participare ac 
nobilitare Litteris, non est cur a promeritis in Praenestinam Ecclesiam tuis 
munera illa seiungamus et bene multa et varia et amplissima, quae Romani 
Pontifices quattuor tibi, per tam raram insolitamque aetatis diuturnitatem, 
committere ac mandare non dubitarunt: quibus in explendis, decessorum 
Nostrorum non tam opinioni respondisse videris, quam omnem exspecta- 
tionem superasse. Etenim cum pro Apostolica Sede legationes, aliam ex alia, 

vel extra ordinem sollemnissimas obires, et, Purpuratos inter Patres adle- 
ctus, sacris romanae Curiae Consiliis inde deinceps praeesses, in comperto 
est, quotiescumque aut expediri negotia aut controversias dirimi aut rem 
catholicam adiuvari oportuit, nhumquam subtile iudicium, numquam rerum 
prudentiam atque usum abs te defuisse. At superioris vitae si quando re- 
petas ipse memoriam, tuo putamus animo nihil obversari antiquius posse, 
quam Eucharisticos illos Conventus, qui, te praeside, Bruxellis, Tornaci, 
Metis, Londinii, Coloniae Agrippinae et Marianopoli habiti sunt. Propa- 
gatis enim iam tum uberius clariusque vulgo de Eucharistia doctrinis dela- 
tisque per magnificum pompae apparatum Augusto Sacramento publicis 
honoribus, praeterquam quod munita est recentioribus Conventibus via, 
Eucharistici etiam cultus studium apud omnes paene gentes percrebruit, 
et multitudines caritate Christi in tabernaculo abditi, quasi igne ex igne 
concepto, cotidie magis exardescere visae sunt. Pietas autem in altaris 
Sacramentum Sacrificiumque tua, quemadmodum s. m. decessori Nostro 
Pio X suasit, ut Patronum te, itemque Praesidem ad honorem renuntiaret 
Consilii permanentis, quod vocant, conventibus eiusmodi inter nationes 
provehendis, sic te, venerabilis frater Noster, in praesenti impulit, ut 
voluntates tuorum, te honorare cupientium, ad honorandam per dioece- 
sanum Congressum Eucharistiam sanctissimam, qua vales auctoritate 
apud ipsos gratiaque, traduceres. Propositum quidem istud, quod prope- 
diem exsecuturi estis, dignum praeterea ducimus pastorali sollertia tua, 
cum non alius profecto, nisi divinum convivium, christianae pietatis mo- 
rumque Evangelio congruentium fons hominibus suppetat, neque alio 
fideles, quasi ad caelum in terris, spectare et adire oporteat nisi ad cellam 
Corporis Christi. Itaque cum tibi, venerabilis frater Noster, quintum ac 
vicesimum episcopatus tui Praenestini natalem vehementer gratulemur, 
tum Conventui dioecesano, quem clerus et populus, tibi obsequens, in eo 
est ut feliciter inchoét, bene precamur, atque inde -utilitates plurimas et 
Nobismet ipsis spondemus et vobis cunctis portendimus. Caelestium interea 
gratiarum conciliatricem paternaeque benevolentiae Nostrae testem, tibi, 
venerabilis frater Noster, et gregi tuo universo apostolicam benedictionem 
peramanter impertimus. 

Datum Romae apud Sanctum Petrum, die 1 mensis augusti, anno sacro 
MDCCCCXXV, Pontificatus Nostri quarto. 


PIUS PP. XI 

ACTA 8S. CONGREGATIONUM 


SACRA CONGREGATIO CONSISTORIALIS 


I 
CARIATEN. 


CONFIRMATIO INTERDICTI ET EXCOMMUNICATIONIS DECLARATIO 


DECRETUM 


Questa Sacra Congregazione Concistoriale, a piena conoscenza della 
sacrilega aggressione a cui fu fatto segno il venerando Vescovo di Cariati, 
Monsignor Giuseppe Antonio Caruso, per aver Egli voluta l’osservanza 
delle sante leggi della Chiesa e rivendicati i diritti del Suo ministero Epi- 
scopale, conferma linterdetto da Lui lanciato sulla Chiesa del Carmine, 
detta di S. Antonio, in Cariati, e dichiara incorsi nella scomunica, in ispe- 
cial modo riservata alla Santa Sede, tutti coloro che furono rei della sacri- 
lega aggressione, a termini del canone 2343 § 3. 

Roma, dalla Sacra Congregazione Concistoriale, 31 luglio 1925. 


3 G. Carp. DE LAI, Vesc. di Sabina, Segretario. 


L. & 8. 
Tt Fr. Raffaello C., Arciv. di Tessalonica, Assessore. 


II 
PROVISIO ECCLESIARUM 


Ssmus Diius Noster Pius divina Providentia PP. XI, decretis Sacrae 
Congregationis Consistorialis, has quae sequuntur Ecclesias de proprio 
singulas Pastore providit, nimirum: 


24 iulit 1925. — Cathedrali Ecclesiae Wilmingtoniensi praefecit 
R. D. Edmundum J. Fitzmaurice, Antistitem Urbanum, Rectorem maioris 
Seminarii Philadelphiensis. 

30 iuliit. — Titulari archiepiscopali Ecclesiae Stobiensi, R. P. D. Em- 
manuelem Raymundum de Mello, hactenus Episcopum Caetitensem. 

— Titulari episcopali Ecclesiae Zamensi, R. P. Ioannem a Rheate 
(Iosephum Santini), O. F. M. Cappuccinorum. 

SACRA CONGREGATIO 
DE DISCIPLINA SACRAMENTORUM 


ROMANA Et ALIARUM 


DE FACULTATE BAPTISMI DOMI CONFERENDI EXTRA MORTIS PERICULUM 


Quaesitum est utrum sit iuri conformis praxis iuxta quam infantes, 
qui non versantur in periculo mortis, sed non sine periculo ad ecclesiam 
transferri possunt, domi solemniter (i. e. cum omnibus caeremoniis etiam 
ablutionem praecedentibus) baptizentur a parocho aliove sacerdote de 
parochi licentia; nam ad ministrum necessitatis et in specie ad obstetricem 
non potest recurri nisi in necessitate stricte dicta, scilicet cum positive 
timetur periculum ne infans moriatur (C. 8. Off., 11 ian. 1899) et nonnisi 
in eadem necessitate omittuntur caeremoniae ablutioni praeviae (S. C. 
Rit., 17 ian. 1914, Cod. iur. can., can. 776 §1). 

Quare propositis dubiis: 

«I. Utrum supradicta praxis sit conformis iuri canonico et, quatenus 
negative 

« II. Quomodo in casu procedi debeat ». 

In Congregatione Plenaria EmMorum Patrum, habita die 26 iunii cur- 
rentis anni, iidem Emi Patres ita responderunt: 

Ad I. Providebitur in secundo. 

Ad II. Esse iuri conforme quod, si infans non versatur in periculo mor- 
tis, sed sine periculo ad ecclesiam ad normam can. 775 transferri nequit, 
Ordinarius, vi can. 776 § 1, n. 2, permittere potest, pro suo prudenti arbi- 
trio et conscientia, iusta ac rationabili de causa, in aliquo casu extraordinario, 
quod domi baptismus solemniter administretur; aestimare autem casus 
extraordinarii gravitatem est remissum prudentiae et conscientiae ipsius 
Ordinarii in singulis casibus. 

Facta autem Ssmo Domino Nostro Pio Papae XI de praemissis rela- 
tione ab infrascripto Secretario Sacrae Congregationis de disciplina Sacra- 
mentum in audientia diei 4 iulii 1925, Ssmus Diius Noster resolutionem 
Emorum Patrum ratam habuit et confirmavit. 

Datum Romae, ex aedibus Sacrae Congregationis de Sacramentis, die 
22 iulii 1925. 


t A. Capotosti, Ep. Thermen., Secretarius. 

SACRA CONGREGATIO DE RELIGIOSIS 


APPROBATIONES 


Ssmus Diius Noster Pius divina Providentia PP. XI, decretis Sacrae 
Congregationis de Religiosis: 


23 iunit 1925. — Instituti Sororum a Puritate B. M. V., vulgo de la 
Pureza de Maria Santisima nuncupati, cuius domus princeps sita est 
in dioecesi Maioricensi, Constitutiones, experimenti gratia, ad septennium 
approbavit. 

— Instituti Sororum Tertiariarium Franciscalium a Caritate nuncupati, 
cuius domus princeps sita est in civitate Bonaérensi, Constitutiones defini- 
tive approbavit. 

— Sodalitatis Presbyterorum a Sacris Stigmatibus D. N. Iesu Christi 
nuncupatae, cuius domus princeps sita est in Urbe, Constitutiones defini- 
tive approbavit. 

4 augusti. — Institutum Sororum Tertii Ordinis S. Francisci, a Sancta 
Maria Angelorum nuncupatum, cuius domus princeps sita est in dioecesi 
Andagavensi, approbavit, itemque, experimenti gratia, ad septennium, eius 
Constitutiones. 

— Institutum Sororum Filiarum a Divino Redemptore nuncupatarum, 
cuius domus princeps sita est in dioecesi Iaurinensi, approbavit, itemque, 
experimenti gratia, ad septennium, eius Constitutiones. 

— Societatis religiosae Sororum Tertii Ordinis S. Dominici, de « New- 
castle » nuncupatae, cuius domus princeps sita est in vicariatu apostolico 
de Natal, in Africa meridionali, Constitutiones definitive approbavit. 

SACRA CONGREGATIO RITUUM 


MASSILIEN. 


BEATIFICATIONIS ET CANONIZATIONIS SERVAE DEI AEMILIAE DE VIALAR, 
FUNDATRICIS INSTITUTI SORORUM A 8S. IOSEPH AB APPARITIONE, 


Ex praecipuis sodalitiis, quae Providentissimus Deus in Ecclesia sua 
atque in nationibus catholicis, saeculo elapso ac vertente, pro necessitate 
et opportunitate, ad bonum animarum, praesertim iuventutis, suscitavit, 
summopere iuvat in memoriam revocare eorum fundatores, qui, virtutibus 
et prodigiis fulgentes, Beatorum vel Sanctorum honores a supremo Romani 
Pontificis magisterio et Apostolica auctoritate consequuti sunt. In conspe- 
ctu omnium novissime propositae sunt inclytae virgines, summa venera- 
tione dignae, Maria Magdalena Postel et Magdalena Sophia Barat, funda- 
trices, prima nempe Sororum scholarum christianarum, altera Sororum 
a Sacro Corde Iesu, quae, solemnes canonizationis caeremonias et Missam 
augustiore ritu celebrante Sanctissimo Domino nostro Pio Papa XI, .san- 
ctarum virginum catalogo adscriptae sunt. Aliae quoque Causae beatifica- 
tionis et canonizationis apud Sacram Rituum Congregationem, ad normam 
iuris, procedunt, ad Institutores similium fundationum pertinentes: e qui- 
bus, ex. gr., Ven. Annae Mariae Javouhey, fundatricis Sororum a 8. Ioseph 
de Cluny; altera, de qua agitur, Servae Dei Aemiliae De Vialar, fundatri- 
cis Sororum a 8. Ioseph de Apparitione, quae binae societates eundem 
gloriosum titulum et patronum caelestem eundemque beneficum ac socia- 
lem finem sibi proposuerunt. In oppido Guillac (Tarn), in Gallia, die 12 se- 
ptembris anni 1797 ortum duxit infantula e parentibus Iacobo de Vialar 
et Antonia de Portal, e vetusta et nobili progenie, quae, sacramento ba- 
ptismatis abluta, nomina accepit imposita Annam, Margaritam, Adelaidem 
et Aemiliam. Pia mater prolem suam ad religionem informavit, Aemiliam 
natu maiorem et tres eius fratres Augustinum, Maximinum et Alfredum. 
Puella, quae a teneris annis ingenium docile et devotionis affectus osten- 
debat, subiecta parentibus et orationi dedita, anno aetatis septimo scho- 
lam adivit nuper apertam sub directione magistrae litteris quidem idoneae, 
sed de religione tunc parum sollicitae: domi tamen pietatis magistra verbo 
et exemplo supplebat mater. Die 23 iunii anni 1807 Aemilia sacramentum 
Confirmationis suscepit a R. Fournier, Episcopo Montis Pessulani, et paulo 

post a parentibus deducta fuit in urbem Parisiensem ubi domicilium habe- 
bat avus maternus: sed genitrix, post tres hebdomadas morbo affecta, illic 
pie obiit. Dei Famula, educationis causa, in nobili collegio ? Abbaye au 
bois nuncupato admissa atque studiis navans, etiam ad sanctam Synaxim 
primum accessit: in quo pacis et studii domicilio brevem moram fecit. 
Nam pater, dilecta coniuge orbatus, eam in domum familiae revocavit et 
domesticis curis addixit, praesertim favore fratris natu minoris. Eo tem- 
poris intervallo numquam pietatis exercitia praetermisit: quotidie orationi 
assidua, in ecclesia parochiali Missam audire, sacramenta recipere, sacris 
functionibus adesse in deliciis habebat, atque ita vires sibi comparabat 
necessarias in angustiis familiaribus perferendis, quas non minus a patre 
quam a nutrice, quae apud patrem maleficam vim agebat adversus filiam, 
ipsa sustinuit eximia quidem fortitudine, caritate et patientia. Interea 
Aemilia, sentiens se a Deo vocari ad statum vitae religiosum, tota se subie- 
cit sacerdoti D. Mercier, confessario et parocho ecclesiae S. Petri de Guillac, 
quo suadente et vocationem probante, votum virginitatis temporarium 
sponte et libenter emisit. Pater autem minime favehat vocationi religio- 
sae, imo obstabat, ut filiam suam domi retineret vel nuptui collocaret. 
Attamen inopinatus eventus significavit appropinquantem horam implorati 
adiutorii divini. Per obitum enim avi paterni Aemilia pinguem hereditatis 
partem obtinuit atque, ita libera et sui iuris, ardenti suae vocationis desi- 
derio satisfacere potuit. In ipso oppido Guillac, empta aede ac restaurata 
una cum sacello et necessaria supellectili, illic coégit puellas bene disposi- 
tas oppidi finitimique territorii; atque ita, iuvante Deo, iecit fundamentum 
operis. Coram D. Mercier, facultatem habente ab Archiepiscopo Albiensi, 
die 19 martii anno 1833, in ecclesia S. Petri vota emisit, eademque die 
ipse parochus habitum dedit futuris Sororibus S. Ioseph. Opera praecipua 
tune incepta exstiterunt promptuarium et distributio pro pauperibus infir- 
mis in domicilio etiam curandis et classes pro pueris et puellis instituendis 
et alendis. Ancilla Dei constitutiones et regulas, D. Mercier dirigente, scri- 
psit, quas idem Archiepiscopus examinavit et probavit, et iuxta illas Soro- 
rum vota religiosa recepit, et puellis professis habitum etiam religiosum 
dedit. Rogata a fratre germano Augustino, Dei Famula cum Sororibus 
Algeriam concessit totamque se devovit operibus misericordiae tempore 
contagii in morbo et pestilentia vexatos, admirantibus Sororum caritatem 
catholicis, infidelibus et israélitis. Exortis quibusdam difficultatibus, prae- 
ses et Sorores in oppidum G@uillac reversae sunt. Sed nova obstacula Dei 
Famulae adversantur, tum ex defectu Sororum, tum ex amissione bonorum 
temporalium. Insuper pater eius aegrotavit et, ingravescente morbo, quie- 
vit in Domino, signis perfectae vitae christianae, quod, filiae usque ad extre- 

mum assistenti, haud parvam consolationem praebuit. Inde, egressa e loco 
Guillac, Tolosam fere transiit, et Massiliam petiit, ibique mansit usque ad 
obitum. Praeses Instituto per viginti quatuor annos, illud a multis discri- 
minibus incolume servavit et suavi et mirabili studio et cura gubernavit 
et propagavit, relinquens quadraginta et duas domos erectas, progressu 
temporis auctas ultra centenas, dispersas in Europam, Birmaniam, Austra- 
liam, Palaestinam, Tunisiam, etc. Massiliae vero exstant domus princeps 
et domus novitiatus praecipui. In qua civitate et primaria domo Dei 
Famula, laboribus et morbis fracta, receptis fervore et pietate Ecclesiae 
sacramentis, inter suas dilectas Sorores et filias, obdormivit in Domino die 
24 augusti anni 1856, in aetate novem et quinquaginta annorum. Funere 
in ecclesia B. Mariae Virginis de Monte solemniter celebrato, exuviae 
primum in coemeterium 8. Caroli, dein in alterum 8. Petri delatae, demum, 
die 10 martii anni 1914, in ecclesiam domi principis translatae, honorifice 
sunt conditae. Demortua Serva Dei Aemilia de Vialar, Sorores Instituti 
gravibus in angustiis versabantur, ideoque Mater Vigouroux, superiorissa 
domus Massiliensis, et sociae iter aggressae sacerdotem Ioannem Bapti.tam 
Vianney, parochum vici Ars, adierunt, eumque informarunt de statu et 
periculis Instituti simulque ab ipso consilium et consolationem exquisie- 
runt. Homo Dei et sacerdos sanctus, illas benigne excipiens, alloquutus 
est de Instituti excellentia et felici conservatione ac propagatione, quia 
opus Christi erat et S. Ioseph apud Deum patroni potentis, qui sicut subsi- 
dia et panem victu necessarium providit sanctae Familiae suae, ita Sorori- 
bus et familiaribus suis earumque operibus necessaria et opportuna sup- 
peditabit. Quibus verbis Mater et Sorores recreatae, protectione Dei et 
sancti Patroni suffultae, et benedictione paterna egregii parochi Vianney 
munitae; Massiliam reversae, optatam ac praedictam conservationem, pro- 
speritatem et propagationem Instituti S. Ioseph ab Apparitione feliciter 
expertae sunt. 

Interim fam sanctitatis, quam Dei Famula adhuc vivens acquisierat, 
post obitum magis clar& signisque confirmataé et perseverante, una voce 
clamante «sponsa Christi accepit coronam », Inquisitiones Ordinaria aucto- 
ritate in Massiliensi aliisque dioecesibus adornatae sunt et Romam delatae 
Sacrorum Rituum Congregationi traditae. Iuris autem ordine servato, et 
scriptis Servae Dei perquisitis et revisis, quum nihil obstet quominus ad 
ulteriora procedatur, instante Rmo Diio Iosepho Beltrami, huius Causae 
postulatore, attentisque litteris postulatoriis quorundam Emorum S. R. E. 
Cardinalium, Rmorum Archiepiscoporum et Episcoporum, praesertim Ordi- 
nariorum dioecesium Galliae et Missionum ad exteros, enixe rogante anti- 
stita generali Sororum S. Ioseph ab Apparitione, communia vota Instituti 

depromente, Emus et Rmus Diius Cardinalis Antonius Vico, Episcopus 
Portuensis et 8S. Rufinae, eiusdem Causae Ponens seu Relator, in Ordina- 
riis sacrorum rituum Congregationis comitiis subsignata die ad vaticanas 
aedes coactis, sequens dubium discutiendum proposuit: An signanda sii 
Commissio Introductionis Causae in casu et ad effectum de quo agitur? Et 
Emi ac Rmi Patres sacris recognoscendis ritibus praepositi, post relatio- 
nem ipsius Emi Ponentis, audito voce et scripto R. P. D. Angelo Mariani 
Fidei promotore generali, omnibus diligenter perpensis, rescribendum 
censuerunt: Affirmative, seu signandam esse Commissionem Introductionis 
Causae, si Sanctissimo placuerit. Die 19 maii 1925. 

Quibus omnibus Sanctissimo Domino nostro Pio Papae XI per infra- 
scriptum Cardinalem Sacrae Rituum Congregationi Praefectum relatis, 
Sanctitas Sua rescriptum eiusdem Sacri Consilii ratum habens, propria 
manu signare dignata est Commissionem Introductionis Causae beatifica- 
tionis et canonizationis Servae Dei Aemiliae de Vialar, fundatricis Congre- 
gationis Sororum a 8. Ioseph de Apparitione, die 27, eisdem mense et anno. 


A. Carp. Vico, Ep. Portuen. et S. Rufinae, 
S. R. C. Praefectus. 


L. & 8. 
Alexander Verde, Secretarius. 

ACTA TRIBUNALIUM 


SACRA ROMANA ROTA 


Citatio edictalis 


NETEN. 


NULLITATIS SEU DISPENSATIONIS MATRIMONII (GIURDANELLA-MONFRINI) 


Cum ignoretur locus actualis commorationis Domini Alfii Monfrini, nati 
Leontinis, in dioecesi Syracusana, anno 1873, in causa conventi, eundem 
citamus ad comparendum coram Nobis in sede Tribunalis 8S. R. Rotae (Roma, 
via della Dataria, 94), die 24 octobris 1925, hora 10%, ad respondendum 
interrogationibus quas ei deferemus super dubiis iam legitime concordatis: 

An constet de nullitate matrimonii in casu. 

Et, quatenus negative: 

An sit praestandum consilium Ssiio pro dispensatione super rato nec 
consummato in casu. 

Ordinarii locorum, parochi, sacerdotes et fideles quicumque notitiam 
habentes de loco commorationis praedicti Domini Alfii Monfrini curare 
debent ut de hac edictali citatione ipse moneatur. * 


U. Mannucci, Ponens. 
L.  S. 


Ex Cancellaria Tribunalis S. R. Rotae, die 18 augusti 1925. 
Ioannes Ladelci, Notarius. 


* Etant inconnu le lieu de la demeure actuelle de Mr Alfio Monfrini, né & 
Lentini (Syracuse), en 1873, défendeur en cette cause, Nous le citons & compa- 
raitre devant Nous au si¢ge du Tribunal de la S. Rote Romaine (Roma, via 
della Dataria, n. 94), le 24 octobre 1925, & 10 heures, pour répondre aux ques- 
tions qui lui seront posées sur les doutes déja légitimement concordés, savoir: 

Conste-t-il de la nullité du mariage dans le cas présent? 

Et, s’il ne conste pas: 

Pout-on donner conseil au Saint-Pére pour la dispense sur le mariage non 
consommé, dans ce méme cas? 

Les Ordinaires des lieux, les curés, les prétres, les fidéles ayant connais- 
sance du lieu de la résidence du dit Monsieur Alfio Monfrini, devront, dans 
la mesure du possible, l’avertir de la présente citation. 

DIARIUM ROMANAE CURIAE 


SACRA CONGREGAZIONE DEI RITI 


Martedi, 4 agosto 1925, presso l’Emo e Revo Signor Cardinale Vincenzo 
Vannutelli, Ponente della causa di Beatificazione del Ven. Andrea Uberto 
Fournet, Sacerdote Secolare, Fondatore della Congregazione delle Figlie della 
Croce, dette Suore di S. Andrea, si é tenuta la Congregazione dei Sacri Riti 
Antipreparatoria per discutere il dubbio sopra due miracoli che si asseriscono 
da Dio operati per intercessione del medesimo Venerabile, i quali vengono 
proposti per la sua beatificazione. 


Martedi, 18 agosto 1925, presso l’Etho e Revmo Signor Cardinale Gennaro 
Granito Pignatelli di Belmonte, Ponente della Causa di Beatificazione o Di- 
chiarazione de] Martirio dei Ven. Servi di Dio Emanuele Ruiz e Soci, del- 
l’Ordine dei Frati Minori, con l’intervento e voto dei Revmhi Prelati e dei 
Consultori teologi componenti la Sacra Congregazione dei Riti, si é tenuta 
la Congregazione Antipreparatoria per discutere il dubbio se consti del mar- 
tirio, della causa del martirio e dei segni o prodigi dei predetti Venerabili 
Servi di Dio, uccisi, come si asseriscono in odio alla fede. 


SACRA ROMANA ROTA 
AVVISO 


Si fa noto che le iscrizioni allo Studio della Rota, per il prossimo anno 
giuridico, si aprono il 10 ottobre e si chiudono il 30 novembre. 
19 agosto 1925. 
M. Massimi, Pro-Decano. 

SEGRETERIA DI STATO 


NOMINE 


Con Brevi Apostolici il Santo Padre Pio XI, felicemente regnante, si 6 
degnato di nominare: 


30 luglio 1925. L’Emo Sig. Card. Giovanni Bonzano, Protettore delle Orsoline 
dell’ Unione Romana. 
lagosto » Ii M. R. Sig. Andrea De Horatiis, Cappellano Comune Sopran- 
numerario della Cappella Pontificia. 


Protonotarii Apostolici ad instar participantium: 


25 luglio 1925. Monsig. Antonio Schaepman, dell’archidiocesi di Utrecht. 
30» »  Monsig. Felice Costa, della diocesi di Biella. 

1 agosto » Monsig. Alessio Baziuk, della diocesi di Crisio. 

8 » »  Monsig. Francesco Rocco, della diocesi di Parenzo e Pola. 


Prelati domestici di 8. 8.: 


16 marzo 1925. Monsig. Giuseppe Schyrghens, della diocesi di Liegi. 
3 giugno » Monsig. Nicola Franche, della diocesi di Cleveland. 


» » » Monsig. Ferdinando Schreiber, della medesima diocesi. 
»  » » Monsig. Carlo Boehm, della medesima diocesi. 
» » » Monsig. Tommaso Mahon, della medesima diocesi. 
» » » Monsig. Giovanni Klute, della medesima diocesi. 
» » » Monsig. Francesco A. Malloy, della medesima diocesi. 
» » » Monsig. Mariano Orzechowski, della medesima diocesi 
» » » Monsig. Pietro M. Cerveney, della medesima diocesi. 
22 » » Monsig. Giuseppe A. Weigand, diocesi di Columbus. 
>» » »  Monsig. Tommaso P. Harrington, della medesima diocesi. 
>» » » Monsig. Luigi Martinelli, dell’Abbazia di Subiaco. 
3 luglio » Monsig. Giovanni Maher, della diocesi di Concordia in Ame- 
rica. 
» » »  Monsig. Adolfo T. Ennis, della medesima dioeesi. 
» » »  Monsig. Guglielmo Schellberg, della medesima diocesi. 
14» » Monsig. Domenico Napoletano, della diocesi di Sant’Agata 
dei Goti. 
24 = » Monsig. Ferdinando Brommer, del vicariato apostolico di 
Mariannhill. 


ix 2 » Monsig. Antonio Stychel, della diocesi di Gnesna e Posnania. 

24 luglio 1925. Monsig. Giovanni Giuseppe Fernandez y Sanchez-Solana, della 
diocesi di Badajoz. 

25 » » Monsig. Giuseppe Weidinger, della diocesi di Wirzburg. 

28 » » Monsig. Raimondo M. Mestres, della diocesi di Monterey. 

28» » Monsig. Giacomo May, della diocesi di Magonza.. 

>» » » Monsig. Filippo Giacomo Mayer, della medesima diocesi. 

29 =» » Monsig. Gustavo Zapponi, della diocesi di Anagni. 

31» » Monsig. Eugenio Burke, della diocesi di Newark. 

4 agosto » Monsig. Vincenzo Del Signore, della diocesi di Fano. 

y « » Monsig. Giovanni Antonio Salas y Royano, della diocesi di 
Camagiey. 

11 » » Monsig. Gioacchino Elisio Cavalcanti, della diocesi di Ga- 
ranhuns. 

17» » Monsig. Giuseppe Diverio, dell’archidiocesi di Torino. 


ONORIFICENZE 


Con Brevi Apostolici, il Santo Padre Pio XI, felicemente regnante, si 6 
degnato di conferire: 
La Gran Croce dell’Ordine Piano: 
19 gennaio 1924. Al sig. marchese Antonio Magaz y Pozo de Magaz (Spagna). 


La Commenda con placca dell’Ordine Piano: 


29 luglio 1925. Al sig. dott. Riccardo Meyer, Consigliere della Legazione di 
Germania presso la Santa Sede. 


La Commenda dell’Ordine Piano: 


15 gennaio 1924. Al sig. Giovanni Battista Anteguera y Angosto conte de 
Santa Pola (Spagna). 
18 luglio 1925. Al sig. marchese Ignazio Honorati, Esente nelle Guardie No- 


bili di S. S. 

» » » Al sig. conte Francesco Antamoro, Esente nelle Guardie No- 
bili di S. S. 

» » » Al sig. marchese Alfonso Serlupi d’Ongran, Esente nelle Guar- 
die Nobili di 8S. 8S. 

20» » Al sig. marchese Carlo Sacripante Vitutij, Esente nelle Guardie 


Nobili di S. 8S. 


La Commenda dell’Ordine di San Gregorio Magno, classe civile: 


6 maggio 1925. Al sig. Giorgio de Cock de Rameyen, dell’archid. di Malines. 
5 luglio »_ AJ sig. Ferdinando Carozzi, dell’archidiocesi di Torino. 

18 luglio 1925. Al sig. Giuseppe Chierichetti, dell’archidiocesi di Milano. 
21» » Al sig. Enrico Rosier, della diocesi di Saint-Claude. 
27 Se » Al sig. dott. Agostino Most, della diocesi di Vratislavia. 
5 agosto » Al sig. Gastone Philips, dell’archidiocesi di Malines. 


Il Cavalierato dell’Ordine di San Gregorio Magno, classe civile: 
5 luglio 1925. Al sig. Enrico Cousin, dell’archidiocesi di Besangon. 


» » » Al sig. conte Maurizio de Maistre, della diocesi di Autun. 
» » » Al sig. Antonio Vieillard-Baron, della medesima diocesi. 
10 » » Al sig. Domenico De Monte, dell’archidiocesi di Bombay. 
ld » » Al sig. Mario Calandra, della diocesi di Sant’Agata dei Goti. 
21 » » Al sig. avv. prof. Giorgio Sforza, della diocesi di Trani. 
23» » Al sig. Francesco Carmazzi (Roma). 
27» » Al sig. Luigi Filippo Caillouet, dell’arcidiocesi di New Or- 
leans. 
29» » Al sig. Edoardo Brennan, della diocesi di Harrisburg. 
30» » Al sig. Mario Dandolo, del vicariato apostolico di Haiphong, 
nel Tonchino. 
7 agosto » Al sig. Antonio Gonzalez Mendoza, della diocesi di Camagiey. 


La Gran Croce dell’Ordine di San Silvestro Papa: 
24 luglio 1925. Al sig. barone Oscar Mitis, dell’archidiocesi di Vienna 


La Commenda dell’Ordine di San Silvestro Papa: 


6 maggio 1925. Al sig. Giulio de Mahieu, dell’archidiocesi di Malines. 
» » » Al sig. Luigi Bellemans, della medesima archidiocesi. 
26 luglio » _ Al sig. cav. Francesco Kissing, della diocesi di Paderborn. 


Il Cavalierato dell’Ordine di San Silvestro Papa: 


7 luglio 1925. Al sig. Carlo Locatelli (Roma). 

» » » Al aig. Alfredo Pansa (Roma). 

7 agosto » Al sig. ing. Antonio Betancourt, della diocesi di Camagiiey. 
16 » » Al sig. dott. Federico Gruber, della diocesi di Eichstatt. 
ek.a » Al sig. Gerardo Reintjes, della diocesi di Miinster. 

MAGGIORDOMATO DI SUA SANTITA 


NOMINE 


Con Biglietti di S. E. Revima Monsig. Maggiordomo, il Santo Padre Pio XI, 
felicemente regnante, si 6 degnato di nominare: 


Camerieri Segreti Soprannumerari di Sua Santita: 


13 giugno 1925. Monsig. Pantaleo Giuseppe Costeira, dell’archidiocesi d’Evora. 


23 » » Monsig. Bronislao Rogowski, della diocesi di Kamieniec. 

24 luglio » Monsig. Francesco Coelho, dell’archidiocesi di Parahyba. 

» » »  Monsig. José Tiburzio de Miranda, della medesima archi- 
diocesi. 

» » » Monsig. José Paolino Duarte, della medesima archidiocesi. 

» » »  Monsig. José Ferreira Antero, della diocesi di Garanhuns. 

27 » »  Monsig. Giorgio Leech, dell’archidiocesi di Filadelfia. 

1 agosto » Monsig. Federico Tombrock, della diocesi di Florianopolis. 

4 » » Monsig. Antonio Milorard, della diocesi di Banjaluca. 

6 » » Monsig. Francesco Thurnhofer, della diocesi di Eichstatt. 

» » » Monsig. Giovanni Gétz, della medesima diocesi. 

6 » »  Monsig. Martino Walzer, della diocesi di Spira. 

» » »  Monsig. Enrico Knittel, della medesima diocesi. 

. » » Monsig. Felice Kraemer, della medesima diocesi. 

» » » Monsig. Enrico Rech, della diocesi di Uruguay. 

» » »  Monsig. Stanislao Wolski, della medesima diocesi. 

7 » » Monsig. Luigi Ganugi, dell’archidiocesi di Firenze. 

8 » » Monsig. Francesco Saverio Giesberts, della diocesi di Floria- 
nopolis (Brasile). 

11 » » Monsig. Angelo Petrone, della diocesi di S. Severo. 

» » » Monsig. Francesco M. de Albuquerque, della diocesi di 
Maceid (Brasile). 

» » » Monsig. Emmanuele Ribeira Vieira, della medesima diocesi, 

» » » Monsig. Emmanuele Capitolino de Carvalho, della medesima 
diocesi. 

13 » » Monsig. Giovanni Gallo, dell’archidiocesi di Napoli. 

18 » » Monsig. Giovanni Rotner, della diocesi di Lavant. 

» » » Monsig. Francesco Kruljc, della medesima diocesi. 

» » » Monsig. Antonio Jerovsék, della medesima diocesi. 


Camerieri Segreti di Spada e Cappa Soprannumerari di Sua Santita: 
27 maggio 1925. Il sig. conte Giovanni Antonio Giiell Lopez, della diocesi di 
Madrid. 
24 luglio » Il sig. Giacomo Strachey Barnes, della diocesi di Simla. 

1 agosto 1925. Il sig. libero barone Ermanno de Wrede, della diocesi di 


Paderborn. 
10 » » Ji sig. duca Matteo Gatti Farina, della diocesi di Napoli. 


Camerieri d’onore in abito paonazzo di Sua Santita: 


6 luglio 1925. Monsig. Valentino Piotrowski, della diocesi di Cracovia. 


24 » »  Monsig. Antonio Alfonso da Silva, dell’archidiocesi di Pa- 
rahyba. 
» > » Monsig. Pietro Anisio Dantaz, della medesima archidiocesi. 
» » » Monsig. Manoel M. de Almeida, della medesima archidiocesi. 
» » » Monsig. Domenico Costero, della medesima archidiocesi. 
I agosto » Monsig. Carlo Colli (Roma). 
3 » »  Monsig. Raffaele Ortega Cruz, della diocesi di Jaen. 


Camerieri d’onore di Spada e Cappa Soprannumerari di Sua Santita: 


24 luglio 1925. Il sig. comm. Antonio Tomatis (Roma). 


27 » » Il sig. Francesco Saverio Parisi (Roma). 

1 agosto » Ii sig. Giovanni Martinez Illescas, della diocesi di Barcellona, 

6 » » Ii sig. conte Francesco Paolo Naselli di Gela, dell’archidio- 
cesi di Palermo. 

» » » Ii sig. conte Giuseppe Maurigi di Castel Maurigi, della me- 
desima archidiocesi. 

> » » Ii sig. cav. Michele de’ baroni Fatta Poiero, della medesima 
archidiocesi. 


Cappellani segreti d’onore di Sua Santita: 


13 giugno 1925. Monsig. Antonio Allmer, della diocesi di Seccovia. | 
10 agosto » Monsig. Giuseppe Orsini (Roma). 


NECROLOGIO 


1 agosto 1925. Il Revmho P. Alberto Lepidi, O. P., Maestro dei Sacri Pa- 
lazzi Apostolici. 

